Minuri/sinhala-corpus-wikipedia huggingface dataset:
අවම වශයෙන් එක් රජකුවත්, විශේෂයෙන් කෲර යොන්සන්ගුන් රජු විසින් මෙම අනුවාර්ෂිකයන් කියවූ අතර, එය 1498 පළමු වියත් ශෝධනයට හේතු විය
සචෝහි රචිත දෙය හේතුවෙන් එක් වාර්තාකරුවකු සහ තවත් පස්දෙනකුට කෲර ලෙස මරණ දණ්ඩනය ලබාදෙනු ලැබිණි
මෙම සිදුවීම නිසා රජු විසින් අනුවාර්ෂිකයන් නැරඹීම වැළැක්වීමට ප්‍රබල සමීක්ෂණයක් ක්‍රියාත්මක විය
පසුකාලීන ජොසොන් යුගයේ දී දේශපාලන පක්ෂ අතර අරගලය උග්‍ර විය
සිලොක් ප්‍රතිශෝධනය කිරීම හෝ නැවත රචනා කිරීම එදිරිවාදී පාක්ෂිකයන් විසින් සිදුකළ ද, මුල් සංස්කරණය සුරැකිව පැවතිණි
මුල් වාර්තාකරුවන් විසින් රජුගේ සෑම වචනයක්ම සහ ක්‍රියාවක්ම සචෝ තුළ වාර්තා තැබුව ද, අවසන් සංස්කරණයෙහි සියලුම ‍තොරතුරු ඇතුළත් කිරීම සිදුනොවිණි
උදාහරණයක් වශයෙන්, තේජොං රජු අසු පිටින් ඇදවැටුණු අතර, ඔහු ක්ෂනිකව තමා අවට සිට අයට පැවසූයේ වාර්තාකරුවකුට මෙය දැන ගැනීමට ඉඩ නොතබන ලෙසයි
නමුත් වාර්තාකරුවකු විසින් තේජොං ඇදවැටුණු ආකාරයත්, ඒවා වාර්තා නොකරන ලෙස ඔහු පැවසූ වදන් ද වාර්තා කොට තිබිණි
තවත් උදාහරණයක් ලෙස, තේජොං විසින් තමන් පසුපස ලුහුබැඳ රහසින් කන්දීම හේතුවෙන් වාර්තාකරුවකු පිළිබඳ පැමිණිලි කළ අයුරු ද දක්වා තිබීම සැලකිය හැක
රජකුගේ මරණින් සහ ඔහුගේ අනුප්‍රාප්තිකයාගේ රාජාභිෂේකයෙන් පසුව, සිලොක්චොං ("අනුවාර්ෂික සම්පාදනය සඳහා වූ කාර්යාලය") විසින් ඔහුගේ අනුවාර්ෂික වාර්තා සම්පාදනයට මෙම සචෝ භාවිතය ආරම්භ කරන ලදී
ජොසොන් රාජවංශයේ පළමු රජවරුන් තිදෙනා වන තේජෝ (රා
1392–1398), ජොංජොං (රා
1399–1400) සහ තේජොං (රා
1401–1418) යන රජවරුන්ගේ අනුවාර්ෂික වාර්තා අතින් ලියන ලද අත් පිටපත් විය
සේජොං (රා
1418–1450) රජුගේ සිට පසුකාලීන රජවරුන්ගේ අනුවාර්ෂික වාර්තා ලෝහ චලන මුද්‍රණ ක්‍රමය සහ දැව මුද්‍රණ ක්‍රමය භාවිතා කොට මුද්‍රණය කෙරිණි
මෙය ජපානයේ සහ චීනයේ අනුවාර්ෂික ාවර්තා සම්පාදනය කිරීමේ දී පෙර භාවිතා නොවූ ක්‍රමවේදයකි
අනුවාර්ෂික වාර්තාවල පිටපත් තැන්පත් කිරීම සඳහා චුන්චුග්වන්, චුංජු ප්‍රාන්තය, ‍ජොන්ජු ප්‍රාන්තය සහ සොංජු ප්‍රාන්තයේ සුරක්ෂිතාගාර හතරක් ස්ථාපිත කෙරිණි
නමුත් ඉම්ජින් යුධ සමයේ දී ජොන්ජුහි සුරක්ෂිතාගාරය ගිනිබත් විය
යුද්ධයෙන් පසුව අනුවාර්ෂික වාර්තාවල තවත් පිටපත් පහක් නිර්මාණය කෙරුණු අතර ඒවා චුන්චුග්වන් සහ මියෝහ්යැං-සන්, තේබෙක්සන්, ඕදේසන්, සහ මනි-සන් යන කඳුකර සුරක්ෂිතාගාරවල තැන්පත් කෙරිණි
යි ග්වල්ගේ රාජද්‍රෝහී ක්‍රියාවන් හේතුවෙන් 1624දී චුන්චුග්වන් පිටපත නැති විය
මනි-සන් පිටපතේ කොටසක් මැංචු ආක්‍රමණය (1636) හේතුවෙන් විනාශ වූ අතර, ශේෂව පැවිත වෙළුම් 1678දී ජොංජොක්-සන් වෙත රැගෙන යන ලදී
1633දී මියොහ්යැං-සන් පිටපත ද ජොංක්සොං-සන් වෙත ගෙනයන ලදී
යටත් විජිත යුගයේ දී, ජපනුන් විසින් ඕදේ-සන් පිටපත ටෝකියෝ විශ්වවිද්‍යාලය වෙත රැගෙන ගිය නමුත්, මාහ කැන්ටෝ භූමිකම්පාව හේතුවෙන් ඉන් වැඩි ප්‍රමාණයක් විනාශ විය
ග්‍රන්ථ 47ක් ශේෂ වූ අතර, ඒවා 2006 ජූලි මස දකුණු කොරියාව වෙත නැවත ලබාදෙන ලදී
අනුවාර්ෂික වාර්තා ලියැවී ඇත්තේ සම්භාව්‍ය චීන අක්ෂරවලිනි
1980 දශකයේ දී උතුරු කොරියාවේත්, 1994දී දකුණු කොරියාවේත් මේවා නූතන කොරියානු බසට පරිවර්තනය කෙරිණි
ජොසොන් රාජවංශයේ අනුවාර්ෂික වාර්තාවලින් කොටසක් සෝල් ජාතික විශ්වවිද්‍යාලය විසින් පරිලෝකනය කරන ලදුව, අන්තර්ජාලය ඔස්සේ මාර්ගස්ථව ලබාගත හැක
එකතුවෙන් ඉවත් කරන ලද අනුවාර්ෂික වාර්තා
අවසන් ජොසොන් පාලකයින් දෙදෙනා වන ගෝජොං සහ සුන‍්ජොං යන අධිරාජවරුන් දෙදෙනාගේ අනුවාර්ෂිකයන් ජොසොන් රාජවංශයේ අනුවාර්ෂික වාර්තා තුළට ඇතුළත් කොට නැත
කොරියාවේ ජපන් පාලන සමයේ ලියැවුණු ගෝජොං සිලොක් සහ සුන්ජොං සිලාක් යන වාර්තා කොරියානු අධ්‍යයනායතන විසින් "විශ්වසනීය නොවන ලේඛන" ලෙස සලකන්නේ මෙය සම්පාදනය කිරීමේ දී ජපන් නිලධාරීන්ගේ බලපෑම් සිදුවී තිබීම සහ ඓතිහාසික සිදුවීම් අසත්‍යයනය කොට ඇති බැවිනි
ජොසොන් රාජවංශයේ අවසන් අධිරාජවරුන් දෙදෙනාගේ අනුවාර්ෂික වාර්තා ලෙස කොරියානු ඉතිහාසය පිළිබඳ ජාතික ආයතනය විසින් මේවා නූතන කොරියානු බසට පරිවර්තනය කොට තිබුණත්, මෙම වාර්තා ජොසොන් රාජවංශයේ අනුවාර්ෂික වාර්තාවන්ට ඇතුළත් කොට නොමැත
‍මේ නිසා එම ලේඛනය දකුණු කොරියාවේ ජාතික වස්තුවක් ලෙස හෝ යුනෙස්කෝ ලෝකයේ මතක ලේඛනයට ඇතුළත් කොට නොමැත
මේවාත් බලන්න
සම්ගුක් සගි
සම්ගුක් යුසා
ගොර්යෝසා
ස්‍යුංජොංවොන් ඉල්ගි
යි රාජවංශයේ කාර්යාලය

ආශ්‍රේයයන්

බාහිර සබැඳි
 නිල අඩවිය (කොරියානු බසින්) (දකුණු කොරියානු රජය)
 ක්‍යුජංගක් මාර්ගස්ථ
5වන පෙළ මගින් ජොසොන් රාජවංශයේ වාර්ෂික වාර්තා ලැයිස්තුගත කොට ඇත
චෝසොන් රාජවංශයේ වාර්ෂික වාර්තා - යුනෙස්කෝ ලෝකයේ මතක නාමාවලිය

ආසියානු වංශකථා
කොරියාව පිළිබඳ ඉතිහාස ග්‍රන්ථ
යි ගෘහය
ජොසොන් රාජවංශයේ කෘති
දකුණු කොරියාවේ ජාතික වස්තූන්
1413 ආසියාවේ ස්ථාපිත කිරීම්
ලෝකයේ මතක නාමාවලිය
15වන සියවසේ කොරියාවේ ස්ථාපිත කිරීම්
හේමා මාලිනී ("හේමා මාලිනී චක්‍රවර්ති") (උපත 16 ඔක්තෝබර් 1948, අම්මන්කුඩි, තමිල් නාඩු, ඉන්දියාව) යනුවෙන් හැඳන්වෙන්නේ ඉන්දියානු නිළියක, අධ්‍යක්ෂකවරියක, නිෂ්පාදිකාවක, නර්තන ශිල්පිනියක සහ දේශපාලනඥවරියකි
1963දී ඇය සිය රංගන දිවිය ඇරඹූයේ දෙමළ චිත්‍රපටයක් වූ "ඉදු සතියම්" හි නර්තන ශිල්පිනියකගේ සහාය චරිතයක් නිරූපණය කරමිනි
මාලිනී පළමුවරට ප්‍රධාන චරිතයක් නිරූපණය කළේ සප්නෝ කා සෞදගර් (1968) තුළ වන අතර, ඇය බොලිවුඩ් චිත්‍රපට ගණනාවක ප්‍රධාන චරිත නිරූපණය කොට ඇත
ඉන් බොහෝ චිත්‍රපටවල ඇය ප්‍රධාන චරිත නිරූපණයෙහි යෙදුණේ ඇගේ සැමියා වූ ධර්මේන්ද්‍ර සමග හෝ රාජේෂ් ඛන්නා සහ දේව් ආනන්ද් යන නළුවන් සමග ය
මුලින් මාලිනීව ප්‍රවර්ධනය කරන ලද්දේ "සිහින යුවතිය"ක ලෙස වන අතර, 1977දී, එම නාමයම ඇති චිත්‍රපටයක ඇය ප්‍රධාන චරිත නිරූපණය කළා ය
නර්තන දායකත්වයන්ට අමතරව ඇය ප්‍රහසව මෙන්ම නාට්‍යමය චරිත ද නිරූපණය කොට තිබේ
ඇය චිත්‍රපට 150කට අධික සංඛ්‍යාවක පෙනී සිට ඇත
සිය රංගන දිවිය තුළ මාලිනී හොඳම නිළිය සඳහා ෆිල්ම්ෆෙයාර් සම්මානයට එකොළොස් වරක් නිර්දේශ වූ අතර, 1972දී එම සම්මානය දිනා ගැනීමට සමත් වූවා ය
2000දී මාලිනී විසින් දිවියේ එක්වරක් පමණක් පිදෙන ෆිල්ම්ෆෙයාර් සම්මානය හිමි කරගත් අතර, ඉන්දියානු රජ‍ය විසින් පිරිනමන සිව්වන ඉහළම ජනතා ගෞරවය වන පද්ම ශ්‍රී සම්මානයෙන් ද පිදුම් ලැබුවා ය
2012දී, ඉන්දියානු සිනමාවට දැක්වූ දායකත්වය අගයනු වස් ඇයට ශ්‍රීමත් පාදම්පාත් සිංහානියා විශ්වවිද්‍යාලය විසින් ගෞරව ආචාර්ය උපාධියක් පිරිනමන ලදී
මාලිනී ජාතික චිත්‍රපට සංස්ථාවේ සභාපති ධුරය ද උසුලා ඇත
2006දී, මාලිනීහට දිල්ලියේ භජන් සෝපොරි වෙතින් සංගීත සහ අභිවාහ්‍ය කලා පිළිබඳ සෝපොරි ඇකඩමියේ (සාමාපා) විතස්ත සම්මානය පිරිනැමුණේ ඉන්දියානු සංස්කෘතිය සහ නර්තනය වෙනුවෙන් ඇය සිදුකළ දායකත්ය වෙනුවෙනි
2013දී, ඉන්දියානු සිනමාව වෙනුවෙන් ඇය දැක්වූ දායකත්වය උදෙසා ආන්ධ්‍ර ප්‍රදේශ් රජය විසින් ඇයට NTR ජාතික සම්මානය පරිනමන ලදී
2003 සිට 2009 දක්වා, මාලිනී පාර්ලිමේන්තුවේ උත්තර මන්ත්‍රී මණ්ඩලයේ රාජ්‍ය සභා සඳහා භාරතීය ජනතා පක්ෂයේ අපේක්ෂිකාවක ලෙස තරගවැදුණා ය
2014දී, මාලිනී ලෝක් සභා සඳහා තේරී පත්වූවා ය
මාලිනී පුණ්‍යාධාර සහ සමාජ සේවා කටයුතු සඳහා ද දායක වී ඇත
මේ වනවිට මාලිනී ක්‍රිෂ්ණා විඥානය සඳහා අන්තර්ජාතික සංගමයේ (ISKCON) ජීවිතාන්තය දක්වා සාමාජිකාවක ද වේ
ඇගේ රංගන දිවිය තුළ ඉහළම සහ සාර්ථකම නිළිය වූයේ ද ඇයයි
ඇගේ රංගන සහ නර්තන කුසලතාව විචාරක පැසසුමට ලක්ව ඇත
මුල්කාලීන දිවිය සහ පවුල 

මාලිනී උපත ලැබූයේ දෙමළ පවුලක තෙවන දරුවා ලෙසයි
ඇගේ මව චිත්‍රපට නිෂ්පාදිකාවක වූ ජය ලක්ෂ්මී චක්‍රවර්තී වූ අතර, ඇගේ පියා වී. එස්. ආර්. චක්‍රවර්තී‍ විය
මාලිනී චෙන්නායිහි ආන්ධ්‍රා මහිලා සභා වෙත ඇතුළත් වූ අතර, ඇගේ ප්‍රියතම විෂය වූයේ ඉතිහාසයයි
මාලිනී DTEA මන්දිර් මාර්ග්හි අධ්‍යාපනය හදාළ අතර, 12වන පන්තියෙන් පසු ඇය රංගන වෘත්තියට ඇතුළත් වූවා ය
ධර්මේන්ද්‍ර සමග රඟපෑ මාලිනීගේ පළමු චිත්‍රපට වූයේ ෂරාෆත් (1970) ය
<ref>[http
com/pictureStory
galId=1101&pg=4&view=4 "Dharmendra, Action King
]  The Indian Express
Accessed 2 July 2011.</ref> 1979දී ඔවුහු විවාහ වූහ
ඒ වනවිටත් විවාහකයකුව සිටි ධර්මේන්ද්‍ර හට දරුවන් ‍සිටි අතර, ඉන් දෙදෙනකු වූයේ බොලිවුඩ් නළුවන් වන සනී දියොල් සහ බොබී දියොල් ය
මාලිනී ඉස්ලාමය වැළඳගත් අතර ධර්මේන්ද්‍ර හා විවාහ විය
ඔවුනට දරුවන් දෙදෙනකු ද වේ
ඔවුන් නම් බොලිවුඩ් නිළියක වන ඊෂා දියොල් (1981 දී උපන්) සහ සහාය අධ්‍යක්ෂකවරියක වන අහානා දියොල් ය
Metro Plus Mangalore, Cinema
Sister act
The Hindu 10 October 2009 Accessed 6 July 2011.ෆූල් ඕර් කාන්ටේ (1991), රෝජා (1992) සහ අන්නයියා (1993)
යන චිත්‍රපටවල ප්‍රධාන නිළිය ලෙස කටයුතු කළ මධූ ඥාතීත්වයෙන් මාලිනීගේ ලේලියකි
චිත්‍රපට වෘත්තිය

 1960-1970 මුල්කාලීන කෘති 
මාලිනී ඉදු සතියම් (1963) චිත්‍රපටයේ සහාය රංගනයෙහි නිරත වූ අතර, පාණ්ඩව වනවාසම් (1965) චිත්‍රපටයේ නාට්‍යාංගනාවකගේ චරිතය නිරූපණය කළා ය
1968 සප්නෝ කා සෞදගර් චිත්‍රපටයේ මාලිනී සහ රාජ් කපූර් විසින් ප්‍රධාන චරිත නිරූපණය කරන ලදී මෙය "බොලිවුඩ් සිහින යුවතියක" ලෙස ඇගේ ප්‍රවර්ධනයේ ආරම්භයයි
1970-1978 ප්‍රමුඛත්වයට පත්වීම සහ සාර්ථකත්වය ජොනී මේරා නාම් (1970) චිත්‍රපටයේ මාලිනී විසින් ප්‍රධාන චරිතයක් නිරූපණය කරන ලදී
අනතුරුව ඇය අභියෝගාත්මක චරිත රැසක්ම නිරූපණය කළා ය
මෙයට උදාහරණ ලෙස අන්දාස් (1971) චිත්‍රපටයේ තරුණ වැන්දඹුවගේ චරිතය සහ ලාල් පට්ඨර් (1971) චිත්‍රපටයේ දිළිඳු ස්ත්‍රියගේ චරිතය දැක්විය හැක
1972දී, මාලිනී, ධර්මේන්ද්‍ර සහ සංජීව් කුමාර් යන නළුවන් සමග සීතා ඕර් ගීතා චිත්‍රපටයේ ප්‍රධාන චරිත නි‍රූපණය කළා ය
මෙම චිත්‍රපටය වෙනුවෙන් මාලිනී ෆිල්ම්ෆෙයාර් හොඳම නිළිය සම්මානය හිමි කරගත්තා ය
රංගන ක්ෂේත්‍රයට පිවිස වසර හතරකින්, මාලිනී බොලිවුඩයේ ප්‍රධාන නිළියක සහ සම්භාව්‍ය නර්තන ශිල්පිනියක ලෙස ස්වකීය නාමයක් ගොඩනගා ගත්තා ය
Biography reveals dream girl's love affairs
Paktribune
com Accessed 1 July 2011. 1970 දශකයේ මාලිනීගේ චිත්‍රපට අතර සන්‍යාසි (1975), ධර්මාත්ම, ප්‍රතිග්‍යා (1975) වැනි චිත්‍රපට ප්‍රමුඛ ය
ෂෝලේ (1975) චිත්‍රපටයෙහි මාලිනී විසින් බසන්ති නැමැති කටකාර තරුණියකගේ චරිතය නිරූපණය කරන ලදී
මෙම යුගයේ අනෙකුත් නිර්මාණ අතරට ත්‍රිශූල්, ජෝෂිලා, ඛුෂ්බූ (1975), කිනාරා (1977) සහ මීරා (1979) වැනි චිත්‍රපට අයත් වේ
මාලිනී, ධර්මේන්ද්‍ර සමග චිත්‍රපට 28කට රංගනයෙන් දායක වී ඇත
මේ අතරට ෂරාෆත්, තුම් හසීන් මේන් ජවාන්, නායා සමානා, රාජා ජානි, සීතා ඕර් ගීතා , පට්ඨාර් ඕර් පායල්, දෝස්ත් (1974), ෂෝලේ (1975), චරස්, ජුග්නු, අසාද් (1978) සහ දිල්ලාගි (1978) වැනි චිත්‍රපට අයත් ය
1980- 1990 ආර්ථික සාර්ථකත්වය 
විවාහයෙන් පසුව චිත්‍රපට නිෂ්පාදනය කෙරෙහි යොමුවූ මාලිනී ක්‍රාන්ති, නසීබ් (1981), සත්තේ පේ සත්තා, රාජ්පුත්, සහ ඒක් නේ පහේලි (1984) යන චිත්‍රපට නිර්මාණය කළා ය
රාජේෂ් ඛන්නා සමග රංගනයෙහි යෙදුණු ඇය චිත්‍රපටයෙහි සම්භාව්‍ය නර්තන ශිල්පිනියකගේ චරිතය නිරූපණය කළා ය
ටයිම්ස් ඔෆ් ඉන්ඩියා පුවත්පත ඒ සම්බන්ධයෙන් පැවසූයේ චිත්‍රපට යුවළවල් අතුරින් ඉහළම යුවළක් බවයි. ඇගේ කෘති අතරට ආන්ධි තූෆන්, දුර්ගා (1985), රාම්කාලි (1985), සීතාපුර් කි ගීතා (1987), ඒක් චාදර් මේයිලි සි (1986), රිහායි සහ ජමේ රාජා (1990) වැනි චිත්‍රපට ද ඇතුළත් ය
මෙම යුගයේ දී මාලිනී ධර්මේන්ද්‍ර සමග අලිබාබා ඕර් 40 චෝර්, භගවත්, සම්රාත්, රෂියා සුල්තාන්, අන්ද කනූන් (1983), සහ රාජ් තිලක් (1984) යන චිත්‍රපටවල චරිත නිරූපණයෙහි නියැළුණා ය
ඇය විසින් දිල් ආෂ්නා හේ චිත්‍රපටය අධ්‍යක්ෂණය කළ අතර, දිව්‍යා භාරති සහ ෂාරුක් ඛාන් විසින් එහි ප්‍රධාන චරිත නිරූපණය කරන ලදී
ඉන් අනතුරුව මාලිනී නර්තනය සහ රූපවාහිනී නිර්මාණ කෙරෙහි සිය අවධානය යොමු කරන්නට වූවා ය
2000 දශකයේ විචාරක පැසසුම ලත් චරිත 
වසර ගණනාවක් චිත්‍රපට ක්ෂේත්‍රයෙන් විරාමයක් ගෙන සිටීමෙන් පසු සිය නැවත ආගමනය සනිටුහන් කරමින් හේමා බාඝ්බාන් (2003) චිත්‍රපටයෙන් රංගනයට පිවිසියා ය
මෙහි රංගනය වෙනුවෙන් ඇය ෆිල්ම්ෆොයර් හොඳම නිළියට හිමි සම්මානය සඳහා ඇගේ නම යෝජනා විය
2004 වීර්-සාරා චිත්‍රපටයේ ද ඇය සහාය චරිතයක් නිරූපණය කළා ය
2011දී ඇය සිය දෙවන වෘත්තාන්ත චිත්‍රපටය වූ ටෙල් මී ඕ ඛුඩා අධ්‍යක්ෂණය කළා ය
මෙහි ඇය, ඇගේ සැමියා වූ ධර්මේන්ද්‍ර සහ දියණියක වූ ඊෂා දියොල් ද පෙනී සිටියා ය
දේශපාලන වෘත්තිය
1999දී, මාලිනී භාරතීය ජනතා පක්ෂයේ (BJP) අපේක්ෂකයකු වූ හිටපු බොලිවුඩ් නළුවකු වූ විනෝද් ඛන්නාට සහයෝගය පල කරමින් මැතිවරණ ව්‍යාපාරය හා සම්බන්ධ වූවා ය
ඛන්නා පන්ජාබයේ ගුර්දාස්පූර් ඡන්ද කොට්ඨාසයෙන් ලෝක් සභා මැතිවරණයට සහභාගී විය
2004 පෙබරවාරි මස මාලිනී නිල වශයෙන් BJP පක්ෂය සමග සම්බන්ධ වූවා ය
2003 සිට 2009 දක්වා ඇය උත්තර මන්තී මණ්ඩලයේ හෙවත් රාජ්‍ය සභාවේ පාර්ලිමේන්තු සාමාජිකාවක (MP) ලෙස කටයුතු කළා යත ඇයව නිර්දේශ කරන ලද්දේ එවකට ඉන්දියානු ජනපති වූ ආචාර්ය ඒ. පී ජේ. අබ්දුල් කලාම් විසිනි
2010 මාර්තු මස, මාලිනී BJP පක්ෂයේ සාමාන්‍ය ලේකම් පදවියට පත්කෙරුණු අතර, 2011 පෙබරවාරි මස අනන්ත් කුමාර් විසින් ඇයව පක්ෂයේ සාමාන්‍ය ලේකම් පදවිය නිර්දේශ කරන ලදී
2014 මහමැතිවරණයේ දී මාලිනී, මථුරා අපේක්ෂක ජයන්ත් චෞධරිව (RLD) වැඩි ඡන්ද 3,30,743 කින් පරාජය කිරීමට සමත්වූවා ය
Constituency wise
ECI results
අනතුරුව මාලිනී ලෝක් සභාවට තේරී පත් විය
සමාජ ගැටලුවල දී දායකත්වය
මාලිනී PETA ඉන්ඩියා නැමැති සත්ත්ව අයිතිවාසිකම් සංවිධානයේ ආධාරකාරිණියකි
2009දී මුම්බායි මහනගර කොමසාරිස් වෙත ලිපියක් යවමින් ඔහුගෙන් ඉල්ලා තිබුණේ මුම්බා‍යේ තදබදකාරී මාවත්වල අශ්ව රථ ධාවනය තහනම් කරන ලෙසයි
2011දී, පරිසර සහ වනාන්තර සඳහා ඒකාබද්ධ අමාත්‍යවරයා වූ ජයිරාම් රමේෂ් වෙත ලිපියක් ලියමින් ඇය ඉල්ලා සිටියේ ගොන් පොර (ජල්ලිකට්ටු) ක්‍රීඩාව තහනම් කරන ලෙසයි
ඇය පැවසූයේ, "ජල්ලිකට්ටු සිදුවීම් පිළිබඳ විමර්ශන දියත් කළ PETAහි මාගේ මිතුරන් වාර්තා කළේ ගවයන්ගේ නාස් වළලුවලින් තදින් අදින බවත්, ඔවුනට පහර දෙන බව හා තියුණු කෝටුවලින් තලන බවත් ය
එසේම එහාමෙහා චලනය වීමටවත් නොහැකි ලෙස ඔවුන්ව තදින් ට්‍රක් රථවලට පටවනු ලබයි"
Malini won the title of "PETA Person of the Year"
නිර්මාංශ පුද්ගලයකු වන ඇය පැවසූයේ, "මාගේ ආහාර තේරීම් මේ ග්‍රහලොවට සහ සතුන්ට උපකාරී වන බව වටහා ගැනීමෙන් මා සතුටට පත්වනවා" යනුවෙනි
වෙනත් කෘති

 නර්තනය 

මාලිනී යනු ප්‍රවීණ භරතනාට්‍යම් නර්තන ශිල්පිනියකි
ඇගේ දියණියන් වන ඊෂා දියොල් සහ අහානා දියොල් ප්‍රවීණ ඕදිසි නර්තන ශිල්පිනියන් වේ
ඔවුන් පුණ්‍යාධාර කටයුතු වෙනුවෙන් සැකසූ පරම්පරා නම් අංගයන්හි දී මාලිනී සමග එක්ව නර්තනයෙහි යෙදේ
Friday review Hyderabad / Dance
Goddess of valour
The Hindu 25 March 2011 Accessed 14 June 2011. මීට අමතරව ඇය ඇගේ දියණියන් සමග ඛජුරාහෝ නර්තන උළෙලේ දී ද සිය දක්ෂතා ප්‍රදර්ශනය කොට ඇත
මාලිනී වෙම්පාටි චින්න සත්‍යම් වෙතින් කුචිපුඩි නර්තනය හදාළ අතර, කලාමණ්ඩලම් ගුරු ගෝපාලක්‍රිෂ්ණන් වෙතින් මෝහිනියට්ටම් හදාළා ය
ඇය විසින් නරසිංහ, තුලාසිදාස්ගේ රාම්චරිත්මානස්හි රාම වැනි නර්තන අංග ගණනාවක් නිරූපණය කොට ඇත
2007දී, ඇය මයිසෝරයේ දුස්සෙරා සන්ධ්‍යාවෙහි දී, සති, පාර්වතී සහ දුර්ගා වැනි චරිත රඟ දක්වා ඇත
නාට්‍ය විහාර් කලාකේන්ද්‍ර නර්තන පාසල මාලිනීගේ හිමිකාරීත්වය යටතේ පවතියි
රූපවාහිනිය 
මාලිනී විසින් පනීත් ඉසාර් විසින් අධ්‍යක්ෂණය කළ ජායි මාතා කි (2000) නම් රූපවාහිනී කතාමාලාවේ චරිත නිරූපණය කොට තිබේ
මෙහි ඇය දුර්ගා දෙවඟනගේ චරිතය නිරූපණය කළා ය
සහරා වන් නාළිකාවෙන් විකාශය වූ කාමිනි දාමිනි නැමැති රූපවාහිනී කතාමාලාවේ ඇය විසින් නිවුන් සොයුරියන් දෙපළකගේ චරිත නිරූපණය කරන ලදී
මාලිනී විසින්ම අධ්‍යක්ෂණය කරන ලද නූපුර් කතාමාලාවේ ඇය භරතනාට්‍යම් නළඟනකගේ චරිතය නිරූපණය කළා ය
නිෂ්පාදනය සහ ප්‍රවර්ධන කෘති
මාලිනී විසින් New Woman'' නැමැති හින්දි කාන්තා සඟරාවේ සංස්කාරක ධුරය උසුලයි
2000දී වසර තුනක කාලයක් සඳහා ජාතික චිත්‍රපට සංවර්ධන සංස්ථාවේ ප්‍රථම සභාපතිනිය ලෙස මාලිනී පත්වූවා ය
2007දී, ඛනිජ ජල පිරිපහදු පද්ධතියක නිෂ්පාදකයින් වූ කෙන්ට් RO සිස්ටම්ස් සමග ප්‍රවර්ධන ගිවිසුමකට මාලිනී එළැඹියා ය
මීට අමතරව මාලිනී චෙන්නායිහි විලාසිතා ප්‍රදර්ශනාගාරයක් වූ පෝතයිස් වෙනුවෙන් සන්නාම තානාපතිනියක ලෙස කටයුතු කොට ඇත
නිර්මාණ දායකත්වය

මේවාත් බලන්න
 හේමා මාලිනී ලද සම්මාන සහ නිර්දේශ ලැයිස්තුව
 ඉන්දියානු චිත්‍රපට නිළියන් ලැයිස්තුව

ආශ්‍රේයයන්

වැඩිදුර කියවීමට

බාහිර සබැඳි

 

1948 උපත්
ජීවත්වන්නෝ
තන්ජාවුර් දිස්ත්‍රික්කයේ ජනයා
ඉන්දියානු නර්තන ශිල්පිනියන්
ඉන්දියානු චිත්‍රපට නිළියන්
නන්දි සම්මාන ජයග්‍රාහකයින්
ඉන්දියානු රූපවාහිනී නිළියෝ
හින්දි සිනමාවේ නිළියන්
හින්දි-භාෂා චිත්‍රපට අධ්‍යක්ෂකවරුන්
ඉන්දියානු චිත්‍රපට නිෂ්පාදිකාවන්
කලාව තුළ පද්ම ශ්‍රී ලාභීන්
දෙමළ සිනමාවේ නිළියන්
උත්තර් ප්‍රදේශ්හි භාරතීය ජනතා පක්ෂ දේශපාලනඥයින්
රාජ්‍ය සභාහි නිර්දේශිත සාමාජිකයින්
ඉන්දියානු චිත්‍රපට අධ්‍යක්ෂකවරියන්
ඉන්දියානු නළු-දේශපාලනඥයින්
උත්තර් ප්‍රදේශ්හි රාජ්‍ය සභා සාමාජිකයින්
උත්තර් ප්‍රදේශ්හි ලෝක් සභා සාමාජිකයින්
16වන ලෝක් සභා සාමාජිකයින්
20වන සියවසේ ඉන්දියානු නිළියන්
21වන සියවසේ ඉන්දියානු නිළියන්
උත්තර් ප්‍රදේශ් දේශපාලනයේ ස්ත්‍රීන්
20වන සියවසේ ඉන්දියානු චිත්‍රපට අධ්‍යක්ෂකවරුන්
තමිල් නාඩුවේ නර්තන ශිල්පීන්
21වන සියවසේ ඉන්දියානු දේශපාලනඥවරියන්
20වන සියවසේ දේශපාලනඥවරියන්
ලෝක් සභාහි සාමාජිකාවන්
සොංදොක් රජුගේ ඝණ්ඨාරය යනුවෙන් හඳුන්වන්නේ කොරියාවේ පිහිටි දැවැන්ත ලෝකඩ ඝණ්ඨාරයකි
මෙය කොරියාවේ වර්තමානයේ විද්‍යාමාන විශාලතම ඝණ්ඨාරය ද වේ
මෙහි සම්පූර්ණ කොරියානු නාමයෙහි අරුත වන්නේ "මහා සොංදොක් රජුගේ පූජනීය (හෝ දිව්‍යමය) ඝණ්ඨාරය" යන්නයි
මෙය වාත්තු කිරීම පිළිබඳ පුරාවෘත්තය හේතුවෙන් එමිලේ ඝණ්ඨාරය ලෙසත්, මෙය මුලින් පිහිටුවා තිබූ ස්ථානය ඇසුරෙන් බොංදොක්සා විහාරයේ ඝණ්ඨාරය ලෙසත් හඳුන්වනු ලබයි
මෙම ඝණ්ඨාරය ඉදිකරවන ලද්දේ ග්යොංදොක් රජු විසින් සිය පියා වූ සොංදොක් රජුට ගෞරව පිණිස ය
කෙසේනමුත්, මෙම ඝණ්ඨාරය ඉදිකොට අවසන් වනු දැකීමට ග්යොංදොක් රජුට හැකිවූයේ නැත
ව. 795දී මියගියේ ය
අවසානයේ ක්‍රි
ව. 771දී, ග්යොංදොක්ගේ පුත් හ්යේගොං රජු විසින් මෙය නිමවා අවසන් කරන ලදී
වර්තමානයේ ග්යොංජුහි ජාතික කෞතුකාගාරයේ තැන්පත් කොට ඇති මෙම ඝණ්ඨාරය 1962 දෙසැම්බර් 12 දින 29වන කොරියානු ජාතික වස්තුව ලෙස නම්කෙරිණි
මෙම ඝණ්ඨාරයේ උස මීටර 3.33කි
මීටර 2.27ක විෂ්කම්භයෙන් යුත් මෙහි බිත්තියේ ඝනකම සෙන්ටිමීටර 11 සිට 25 දක්වා වූ පරාසයක විහිදී පවතී
1997දී ග්යොංජු ජාතික කෞතුකාගාරය විසින් මෙහි ස්කන්ධය කිරා බැලූ අතර, එහි අගය ටොන් 18.9කි
නාද වන විට, පැහැදිළි දිනයක මෙම ඝණ්ඨාරයේ හඬ සැතපුම් 40ක් ඈතට ශ්‍රවණය කළ හැකි වූ බැව් පැවසේ
කලාත්මක ලක්ෂණ

මෙම ඝණ්ඨාරය එක්සත් සිල්ලා කලාවේ අග්‍රකෘතියක් ලෙස සැලකේ. සෙසු කොරියානු ලෝකඩ ඝන්ඨාර අතර මෙයට වැදගත් ස්ථානයක් හිමිවන්නේ එහි කොක්ක අසල කුඩා, කුහරයක් පිහිටි නාලයක් පිහිටි නිසාවෙනි
සැරසිලි අංග ද ඇතුළත්ව සම්පූර්ණ ව්‍යූහයම සැලකූ විට පුළුල් පරාසයක වූ ධ්වනි සංඛ්‍යාත උත්පාදනය කිරීමේ හැකියාවක් පවතියි
මෙහි නාලය මගින් උච්ච සංඛයාත තරංග අවශෝෂණය කර ගනියි
‍මෙමගින් සුවිශේෂී ස්පන්දයක් ඇති වේ
ඝණ්ඨාරයෙහි ඇති කොක්ක මකර හිසක හැඩයෙන් යුක්ත ය
ඝණ්ඨාරයේ විවිධ කැටම් රටා දැකගත හැක
මෙහි විල්ල සහ මුදුනෙහි මල් මෝස්තර ද වේ
මීට අමතරව නෙළුම් මල්, තෘණ රටා සහ අප්සරාවියන් දෙදෙනකුගේ කැටයම් දෙකක් ද දක්නට ලැබේ
ඝණ්ඨාරයේ පහර එල්ල කරන ස්ථානය (ද්වංජා) ද නෙළුම් මලක හැඩයෙන් යුක්ත අතර, එය අප්සරා රූ දෙක අතර පිහිටා ඇත
ඝණ්ඨාරයේ පත්ළ රොම්බසාකාර හැඩැති හෙයින්, එය පෙරදිග හමුවන සෙසු ඝණ්ඨාරවලින් සුවිශේෂී වේ
හන්ජා අක්ෂර දහසකට අධික සංඛ්‍යාවකින් යුත් ඝණ්ඨාරයේ ඇති අභිලේඛන කොරියානු චාරුලේඛන කලාව සහ කැටයම් ශිල්පයේ විශිෂ්ටත්වය පෙන්නුම් කරයි
එමගින් ඝණ්ඨාරය පිළිබඳ සහ එය නිර්මාණය කිරීමට හේතුව පිළිබඳ සවිස්තරාත්මක වාර්තාවක් සපයයි
ඝණ්ඨාරය එල්ලා ඇති කුළුණ රළු ස්වභාවයක් ගනියි
එම විෂ්කම්භයෙන්ම යුතුව වර්තමානයේ දක්නට ඇති මිශ්‍ර ලෝහයකින් කුළුණක් තැනුවහොත් එය ඝණ්ඨාරයේ බරට නැවෙනු ඇත
නමුත් සියවස් ගණනාවක් පුරාවට මෙම පුරාතන කුළුණ තවමත් ඝණ්ඨාරය දරා සිටියි
පුරාවෘත්තය
මෙම ඝණ්ඨාරය එමීලේ ඝණ්ඨාරය ලෙස ද හඳුන්වයි. මෙය "mommy" යන්න සඳහා යෙදුණු පුරාතන සිල්ලා පදයකි
පුරාවෘත්තය අනුව, මුල් ඝණ්ඨාරය සෑදූ විට එයින් කිසිදු ශබ්දයක් නොනැගිණි
එය කිහිප වරක් ප්‍රති නිර්මාණයට උත්සාහ ගත්ත ද ඉන් ඵලක් නොවිණි
ඝණ්ඨාරය තැනීමට අවශ්‍ය වූ රජු එය නිම කිරීමට ප්‍රථම මියගියේ ය
සිහසුනට පත් ඔහුගේ ලාබාල පුතු සිය මව් බිසවගේ උපකාරයෙන් රාජ්‍ය පාලනය මෙහෙයවී ය
පුත්‍රයා ද පිය රජුගේ කාර්යය නිම කිරීමට උත්සාහ දැරූ නමුත් එය ද සාර්ථක නොවිණි
පසුව, පූජකයකු සිහිනයක් දුටු අතර ඉන් කියැවුණේ කුඩා දැරියක ලෝහ මිශ්‍රණයට මුදා හැරියහොත්, ඝණ්ඨාරය නාදවනු ඇති බවයි. ආසන්න ගමක සිට කුඩා දරුවකු ‍රැගෙන ආ පූජකයා එම දැරියව ලෝහ මිශ්‍රණයට ඇතුළු කළේ ය
ඉන් අනතුරුව, ඝණ්ඨාරය සම්පූර්ණ විය
නාද වන විට ඉන් නැගුණු හඬ අතිශයින් අලංකාර විය
කෙසේනමුත්, ඇතැමුන් විශ්වාස කරන්නේ මෙම ජනප්‍රවාදය නූතන නිපැයුමක් බවයි. මෙම කථා පුවත 1920 දශකයේ සිදුවීමක් නිසා උපත ලබන්නට ඇතැයි ඔවුහු පවසකි
"ඉයෝමිල්නේ ඝණ්ඨාරය" හෙවත් "ඉයර්මිල්නේ ඝණ්ඨාරය" (어밀네 종) පිළිබඳ ප්‍රකාශිත පුවත නැවත ඉදිරිපත් කිරීමේ දී විකෘති වන්නට ඇත
වඩාත් මෑතකාලීනම මතය නම්, අනෙක් ඝණ්ඨාරය පිළිබඳ ජනප්‍රවාදය එමිලේ ඝණ්ඨාරයේ ප්‍රවාදය සමග වරදවා වටහා ගත් බවයි.

අදාළ ලිපි මගින් මෙම ජනප්‍රවාදයට සමාන පුවතක් හෝ එම ජනප්‍රවාදයම වාගේ ඉදිරිපත් කොට ඇත
එයට උදාහරණ පහත දක්වා ඇත
එච්. එන්. ඇලන්, "Places of interest in Seoul - with history and legend"(The Korean Repository, 1895.4), එච්. බී. හල්බර්ට්, "The Korean Legend on the 'Spirit of the Bell'"(The Korean Review, 1901), කොන්ස්ටන්ස් ජේ. ඩී. කූල්සන්, "The Sight of Seoul"(Korea, 1910), ෆ්‍රෑන්ක් එලියස්, "Korea-chapter4(Places, Bells, and Dogs)"(The Far East(China, Korea, Japan), 1911), E
Cable, "Old Korean Bells"(Royal Asiatic Society XVI, 1925)

මේවාත් බලන්න
කොරියාවේ ජාතික වස්තූන්
මිත්‍රත්වයේ කොරියානු ඝණ්ඨාරය
යොංජුසාහි ඝණ්ඨාරය

ආශ්‍රේයයන්

බාහිර සබැඳි
සංස්කෘතික උරුම පරිපාලනය

සොංදොක් රජු
දකුණු ‍කොරියාවේ ජාතික වස්තූන්
සිල්ලා
ග්යොංජුහි ගොඩනැගිලි සහ ව්‍යූහ
කොරියානු කලාව
ග්යොංජුහි සංචාරක ආකර්ෂණයන්
770 දශකයේ නිර්මාණ
අරුන්දතී (තෙලිඟු
అరుంధతి) යනුවෙන් හැඳින්වෙන්නේ 2009 ඉන්දියානු තෙලිඟු අඳුරු ෆැන්ටසි චිත්‍රපටයකි
කෝඩි රාමක්‍රිෂ්ණා විසින් අධ්‍යක්ෂණය කළ මෙය රචනා කරන ලද්දේ චින්තාපල්ලි රාමනා විසිනි
මෙහි ප්‍රධාන චරිත නිරූපණය කරනු ලබන්නේ අනුෂ්කා ෂෙට්ටි, සෝනු සූඩ්, අර්ජන් බාජ්වා සහ සායාජි ෂින්දේ විසිනි
2009 ජනාවරි 16 දින මුදාහැරුණු මෙම චිත්‍රපටය ධනාත්මක ප්‍රතිචාර හිමි කරගත් අතර, ආර්ථික අතින් ද සාර්ථකත්වයට පත්වූයේ සර්වකාලීන දෙවන ඉහළම ආදායම හිමි කරගත් තෙලිඟු භාෂා චිත්‍රපටය බවට පත්වෙමිනි
මෙහි සාර්ථකත්වය හේතුවෙන්, පසුව මෙය දෙමළ හා මලයාලම් භාෂාවන්ට හඬකවා එම නාමයෙන්ම ප්‍රදර්ශනය කෙරුණු අතර, ඕරියා බසින් හඬකවා මන්ත්‍රසක්ති ලෙස ප්‍රදර්ශනය විය
මීට අමතරව සුමීත් ආට්ස් ආයතනය විසින් මෙම චිත්‍රපටය හින්දි බසින් හඬකවා අරුන්දතීඒක් අනෝඛි කහානි යන තේමාවෙන් යුතුව ප්‍රදර්ශනය කරන ලදී
මෙම චිත්‍රපටයේම බෙංගාලි ප්‍රතිනිර්මාණයක් අරුන්දතී ලෙස නිර්මාණය වූ අතර, එහි ප්‍රධාන චරිතය නිරූපණය කරන ලද්දේ කොයෙල් මලික් විසිනි
කථා පුවත
අරුන්දතී (අනුෂ්කා ෂේටටි) යනු මහාසම්ස්ථානයේ ගාද්වාල්හි රාජාගේ මහා-මී-මිණිපිරියකි
ඇගේ විවාහය සඳහා කටයුතු සූදානම් කෙරෙමින් පවතියි
අරුන්දතී යනු ඇගේ මී-මිත්තණියගෙන් පසු එම වංශයේ උපත ලැබූ පළමු දැරියයි
මේ නිසා ඇයට පවුලේ අයගේ ගෞරවය හිමිවී ඇත
ඇය සිය මුත්තණුවන් වාසය කරන ගාද්වාල් වෙත යන්නේ ඔහුව මුණගැසීමටයි
පවුලේ ප්‍රධානියා වන ඇගේ මුත්තණුවන් පවා ඇයට කථා කරන්නේ තමන්ට වඩා වැඩිමහල් අයකුට මෙන් ගෞරවයෙන් යුක්තව ය‍
ඇයට ඇය සමග විවාහ ගිවිසගත් පුද්ගලයා වන රාහුල්ගේ (අර්ජන් බාජ්වා) හඬින් ව්‍යාජ දුරකථන ඇමතුමක් ලැබේ
ඉන් කියැවෙන්නේ ගාද්වාල් බලකොටුව වෙත පැමිණෙන ලෙසයි
එහි දී ඇයට භයානක සත්‍යය දැනගන්නට ලැබෙයි
නිවසේ වියපත් සේවිකාවක වන චන්ද්‍රම්මාගෙන් (මනෝරමා) සියල්ල දැනගන්නා අරුන්දතී තමන් සිය මී-මිත්තණිය වන අරුන්දතී/ජේජම්මාහට පෙනුමින් සමාන බව වටහා ගනියි
ජේජම්මා සිතුවම් ශිල්පය, නර්තනය සහ සටන් කලාවන්ට විශිෂ්ට හැකියාවක් පෙන්වූවා ය
ඇගේ වැඩිමහල් සොයුරිය සිය මස්සිනා වන පසුපති (සෝනු සූඩ්) හට විවාහ කරදෙයි
සල්ලාලයකු වන පසුපති තමන් ප්‍රිය කරන ස්ත්‍රීන්ව දූෂණය කරන අතර, තමන්ට විරෝධය පාන අයව මරාදමයි
ජේජම්මා ලාබාල දැරියකව සිටි කාලයේ, ඇගේ නෙත් අඳ නර්තන ගුරුවරියව පසුපති විසින් දූෂණය කොට මරාදමන අයුරු එබිකම් සිදුරක් තුළින් ඇය දකියි
අතිශයින් කෝපයට පත්වන ජේජම්මා ඔහුව මරා දැමිය යුතු බවට රජුගෙන් ඉල්ලා සිටිය ද, රජු එය ප්‍රතික්ෂේප කරන්නේ එමගින් ඇගේ සොයුරියගේ ද දිවිය අඳුරු වන බැවිනි
මෙය අසා සිටින ජේජම්මාගේ සොයුරිය සියදිවි හානි කරගනියි
කෝපයට පත්වන ගාද්වාල්හි ජනයා පසුපතිට දැඩි පහර දී අශ්වයකුගේ පාදයේ ඔහුව බැඳ බිම දිගේ ඇදී යන්නට සලස්වයි. ගාද්වාලය ඔහු මියගියේ යැයි සිතා උත්සව පැවැත්වූව ද, සැබැවින්ම අඝෝරාවරුන් (කළු මායාවන්හි නිරතවන පූජකයින් පිරිසක්) විසින් පසුපතිව බේරාගනු ලැබෙයි
තන්ත්‍රික මායා කර්ම ප්‍රගුණ කරන පසුපති වසර ගණනාවකට පසු ගාද්වාල් වෙත යන්නේ පලිගැනීමේ චේතනාවෙන් යුතුවයි.

අඝෝරාවරුන් මෙන් නොව, ඔහු සිය බලය භාවිතා කරන්නේ අහිංසක ජනයාට හිංසා කිරීම පිණිසයි
ජේජම්මාගේ මංගල දිනයේ නැවත පැමිණෙන ඔහු මායා බලයෙන් ජේජම්මාගේ වස්ත්‍ර ඉවත් කරන්නට තැත් කරයි
නමුත් සටන් කලාවේ සම්මිශ්‍රණයෙන් යුතුව ඇය විශේෂ නර්තනයක් ඉදිරිපත් කරන්නේ පසුපතිව සන්සුන් කිරීම පිණිසයි
අනතුරුව ඇය ඔහුගේ දිව කපා දමා (ඔහුට මන්ත්‍ර මැතිරීමේ හැකියාව අහිමි කරමින්) අත්වලට ඇණ ගසන අතර පොකුරු පහණක් පුසපතිගේ සිරුර මත ඇද වැටීමට සලස්වයි. නමුත් ඇය ඔහුව මරා නොදමන්නේ ඔහුට 'ප්‍රේතාත්මයක්' ලැබීම වැළැක්වීමටයි
පසුපතිව පණපිටින් සොහොන්ගැබක භූමදානය කෙරෙන අතර, ඉන් පිටතට පැමිණීම වළක්වමින් බලවත් 'යන්ත්‍ර' ද යොදනු ලැබේ
පසුපතිගේ මෘතදේහය භූමදානය කෙරුණ ද, ඔහුගේ ආත්මය ගාද්වාලය වටා සැරිසරන අතර, සාගත සහ රෝග ව්‍යාප්ත කරමින් ජනයාගේ ජීවිත විනාශ කරයි
ජේජම්මා බොහෝ දේවාල සහ ඍෂිවරුන් වෙත ගොස් මෙයට පිළියමක් විමසුව ද කිසිවකුට එය විසඳිය නොහැකි වේ
අවසානයේ ඇය අඝෝරාවරුන් කිහිප දෙනකු හමුවන අතර, ඔවුන් පවසන්නේ ඇයට පසුපතිගේ පලිගන්නා ආත්මය විනාශ කළ හැක්කේ ඇගේ නැවත උපතේ දී බවයි. මේ නිසා පුනරුත්පත්තිය ලබා ගැනීමට ඇය සිය දිවිය ඇත් හැරීමට එකඟ වේ
පූජාවට ප්‍රථම සෑමදෙනාගෙන්ම සමුගන්නා මෙන් ඔවුහු ඇයට පවසති
සමුගැනීමට ප්‍රථම ඇය පවසන්නේ සිය වංශයේ උපදින පළමු දැරිය තමන්ගේ ප්‍රතිමූර්තියක් වනු ඇති බවත්, තමන්ට දක්වන ගෞරවයම ඇයට ද පිරිනැමිය යුතු බවත් ය
අනතුරුව අඝෝරාවරුන් වෙත යන ඇය වේදනාකාරී මරණයක් පතන්නේ එවිට පසුපතිගෙන් පලිගැනීමට තමන්ට ඇති චේතනාව දෙගුණු තෙගුණ වන හෙයිනි
අනතුරුව ඇගේ හිස්කබල වෙත පොල්ගෙඩිවලින් පහර දී ඇයව වේදනාකාරී ලෙස මරණයට පත්කෙරේ
අනතුරුව රැජිනිය මියයන අතර, ඇගේ කශේරුව භාවිතා කොට කණිස්සක් නිර්මාණය කෙරේ
පසුපතිව සදහටම විනාශ කළ හැකි එකම ආයුධය වන්නේ එයයි‍
උමතු වූ පුද්ගලයකු නොදැනුවත්ව සොහොන්ගැබට ඇතුළු වන අතර ඔහු පසුපතිගේ 'ප්‍රේතාත්මය' නිදහස් කරයි
මායාකර්ම භාවිතයෙන් පුද්ගලයන් සුවපත් කරන අන්වර් (සායාජි ෂින්දේ) පසුපතිට එරෙහිව සටන් වදින මෙන් අරුන්දතීගෙන් ඉල්ලා සිටියි
සිය මී-මිත්තණිය ඇගේ අස්ථිවලින් ‘ආයුධයක්’ තනා ඇති බව අරුන්දතීට දැන ගන්නට ලැබෙයි
එය ඍෂිවරුන් සතුව පවතින බව හෙළිවේ
නිදහස් වීමෙන් පසු, අරුන්දතීට පසුපති පහර දෙන අතර, ඇය අන්වර්ගේ දේවාලය වෙත ගමන් කරයි
ආයුධය යලි සොයාගැනීමට දරන උත්සාහයේ දී ඇගේ පවුලේ අයට රත්ජන එල්ල වන අතර, චන්ද්‍රම්මා මිය යයි
පසුව ආත්මය විසින් අන්වර්ව ගිරි කුළකින් පහළට තල්ලු කොට මරාදමන බව දක්නට ලැබේ
අන්වර් මියගියේ යැයි සිතන අරුන්දතී බලකොටුව වෙත පැමිණෙන්නේ පසුපතිහට යටත් වී සිය පවුලේ සාමාජිකයන් මරණයෙන් මුදවා ගනු පිණිසයි
නමුත් අන්වර් මියගොස් නොමැති අතර, ඔහු ආයුධය රැගෙන ඇයට ලබා දෙයි
නමුත් භාවිතයට පෙර එම ආයුධය අරුන්දතීගේ රුධිරයෙන් පෙඟවිය යුතු වේ
අන්වර් මේ බව ඇයට පැවසීමට උත්සාහ ගත්ත ද, එයට පෙර පසුපති ඔහුව මරාදමයි
තමන්ගේ දිවි රැකගැනීමට ඇති එකම පිළියම යැයි සිතා අරුන්දතී එම ආයුධයෙන් තමන්ටම ඇණ ගනියි
එවිට කිණිස්ස දිදුළන්නට වන්නේ ජේජම්මාගේ සම්ප්‍රාප්තිය විදහා පාමිනි
අරුන්දතී පසුපතිව මරා දමන අතර, මාලිගය ගිනිබත් වී යයි
අනතුරුව අරුන්දතී ජේජම්මා අයුරින් මාලිගයෙන් ඉවතට ඇවිද යනු දක්නට ලැබේ
චරිත නිරූපණය
 අනුෂ්කා ෂෙට්ටි, අරුන්දතී/ජේජම්මා ලෙස
 සෝනු සූඩ්, පසුපති ලෙස
 අර්ජන් බාජ්වා, රාහුල් ලෙස
 සායාජි ෂින්දේ, අන්වර් ලෙස
 මනෝරමා, චන්ද්‍රම්මා ලෙස
 කෛකාල සත්‍යනාරායනා, භූපති රාජා ලෙස
 සුභාෂිනී, පසුපතිගේ මව ලෙස
 භානු චන්දර්, අරුන්දතීගේ පියා ලෙස
 අනීතා රායිචර්කර්
 අහුති ප්‍රසාද්
 චලපති රාඕ
 සිවා පාර්වතී
 දිව්‍යා නාගේෂ්, ලාබාල අරුන්දතී ලෙස
 ලීනා සිද්දු, නර්තන ගුරුවරිය ලෙස

නිෂ්පාදනය

සංවර්ධනය
ශ්‍යාම් ප්‍රසාද් රෙඩ්ඩි හෙළිකළේ තමන්ට අරුන්දතී නිර්මාණය කිරීමේ අදහස පහළ වූයේ අංජි (2004) චිත්‍රපටය වෙනුවෙන් ජාතික සම්මානය හිමිවූ අවස්ථාවේ බවයි. මෙය චන්ද්‍රමුඛී සහ Exorcist වැනි චිත්‍රපට හේතුවෙන් පෙළඹවීඹක් ඇති වූ අතර, කාන්තාවක් වටා කේන්ද්‍ර වූ කථාවක් ඔහු නිර්මාණය කළේ "පවුලේ සෑමදෙනාටම එක්ව නැරඹිය හැකි නිර්මාණයක් අවශ්‍ය බවට වූ ඉල්ලීම හේතුවෙනි
මා එයට සම්භාව්‍ය නර්තනය ද එක් කළා
මට මෙම චිත්‍රපටය උත්කර්ෂවත් අයුරින් නිමැවීමට අවැසි වූවා
[එසේම] මෙම චිත්‍රපටය 'දුෂ්ට බලවේගවලට ඇති භීතිය' පාදක කරගනිමින් රඟචරක්වීමට අවශ්‍ය වූවාය
අරුන්දතී යහපත සහ අයහපත අතර ස‍ටනක් පිළිබඳ කියැවෙන්නකි
මේ නිසා අරුන්දතී සහ පසුපති යන චරිත ද්විත්වයම සමානව බලවත් අයුරින් නිර්මාණය කිරීමට සිදු වූවා"
නළුවරණය
ශ්‍යාම් හට අඩි 5 අඟල් 10ක උසින් යුතු සහ "අසුන් හා ඇතුක් පිට ගමන් කරන රැජිනියගේ චරිතය සඳහා රාජකීය පෙනුමක් ඇති තැනැත්තියක" අවශ්‍ය විය
ජෙමිනි කිරාන් විසින් අනුෂ්කා මෙම චරිතයට සුදුසු බව ශ්‍යාම්ට යෝජනා කොට ඇත
ඇගේ ඇගේ ඡායාරූපකරණ කටයුතුවලින් පසු, ශ්‍යාම් විසින් කථා පුවත සහ අරුන්දතී‍ගේ ගුණාංග පැහැදිළි කරන ලදී
සෞම්‍යා ෂර්මා විසින් නූතන අරුන්දතීගේ චරිතයට හඬකැවූ අතර, ශිල්පා විසින් ජේජම්මාට හඬ කවන ලදී
ප්‍රධාන එදිරිවාදියා වන පසුපතිගේ චරිතය රඟපෑමට ශ්‍යාම්හට පසුපති නම් දෙමළ නළුවාව යොදා ගැනීමට අවශ්‍ය වුවත්, මෙම චරිතයට "රාජකීය පුසබිමක් ඇති හෙයින්, කුමරකු වැනි පෙනුමක් ඇත්තකු යොදාගත යුතු බැවින්", ඔහු සෝනු සූඩ්ව මේ සඳහා යොදාගන්නා ලදී
අශෝක් (2006) චිත්‍රපටයේ සෝනුගේ රංගන ප්‍රතිභාව මීට ඉවහල් විය
සෝනු සූඩ්ගේ චරිතයට හඬ කවන ලද්දේ පී. රවිශංකර් විසිනි
දින 14ක් ඇතුළත හඬකැවීම් කටයුතු නිම කිරීම රවිශංකර් හට "අභියෝගයක්" වූ අතර, ඔහුගේ හඬ "5 වරක් වණයකට ලක් විය"
වර්තමාන යුගයේ අනුෂ්කාගේ චරිතයට උපකාර කරන ෆකිරාවරයාගේ චරිතය පිළිබඳ ශ්‍යාම්ට අදහසක් පහළ වූයේ 1976 ඇමරිකානු සංත්‍රාස චිත්‍රපටයක් වූ The Omenහි පූජක චරිතය ඇසුරෙනි
ශ්‍යාම් විසින් මෙම චරිතය සඳහා නසීරුද්දීන් ෂා, නානා පටේකාර් සහ අතුල් කුල්කර්ණි යන අයව යොදා ගැනීමට අදහස් කළ ද, ඔවුනට ඒ සඳහා දින ලබාදිය නොහැකි විය
මේ නිසා අවසානයේ සායාජි ෂින්දේ ඒ සඳහා යොදාගැනිණි
නාදපථය
මෙම චිත්‍රපටයේ සංගීතය සහ පසුබිම් සංගීතය නිර්මාණය කරන ලද්දේ කෝටි විසිනි
මෙහි නාදපථය ද විචාරක පැසසුමට ලක් විය
විශේෂයෙන්ම "ජේජම්මා", "චන්දමාමා", "භූ භූ" යන නාද පථ අතිශයින් ජනප්‍රියත්වයට පත් විය
මෙහි ඇල්බමය ප්‍රමුඛ ගායක ගායිකාවන් වූ කේ. එස්. චිත්‍රා, කෛලාශ් ඛේර්, එන්. සී. කරුණ්‍යා වරනි අයගෙන් සමන්විත විය
කථා කරන අතරතුර කෝටි පැවසූයේ මෙම චිත්‍රපටය සිය වසර 30ක වෘත්තිය තුළ පෞද්ගලිකව ලද හොඳම ජයග්‍රහණය බවයි. "ජේජම්මා" පථය සඳහා, විභූතිමත් හාත්පස පැතිරි හඬක් අවශ්‍ය වූ බැවින්, කෝටි ඒ සඳහා කෛලාශ් ඛේර් යොදාගන්නා ලදී
"භූ භූ" පථය නිර්මාණයට කෝටි හට දින ගණනාවක් වැයවූ අතර, එය ගැයීමේ දී රෞද්‍ර හැඟීමක් ඇතිවිය යුතු බැවින් චිත්‍රාව ඒ සඳහා යොදාගැනිණි
සියලුම පද්‍ය රචනා සිදුකරන ලද්දේ වේතුරි සුන්දරරාම මූර්ති විසිනි
මෙම ඇල්බමය ගීත 4කින් සහ වාදන 3කින් සමන්විත ය
සම්මාන
නන්දි සම්මාන
මෙම චිත්‍රපටය මුදාහැරුණේ 2009දී වුවත්, 2008 නන්දි සම්මාන සඳහා වූ චිත්‍රපට වෙනුවෙන් එය ලියාපදිංචි කොට තිබිණි
එය සම්මාන උළෙලේ ප්‍රධානත්වය ඉසිලී ය
චිත්‍රපටය ලද නන්දි සම්මාන පහත දැක්වේ
හොඳම දුෂ්ටයා – සෝනු සූඩ්
 හොඳම ළමා නිළිය – දිව්‍යා නාගේෂ්
 හොඳම සංස්කාරක – මර්තාන්ඩ් කේ. වෙන්කටේෂ්
 හොඳම කලා අධ්‍යක්ෂක – අශෝක්
 හොඳම ශබ්ද සංකලනය – රාධාක්‍රිෂ්ණා සහ මධුසුධාන් රෙඩ්ඩි
 හොඳම ඇඳුම් නිර්මාණය – දීපා චන්දර්
 හොඳම අංගරචනා ශිල්පියා – රමේෂ් මහන්ති
 හොඳම හඬකැවීම් ශිල්පියා – පී. රවි ශංකර්
 හොඳම විශේෂ ප්‍රයෝග සඳහා නන්දි සම්මානය – රාහුල් නම්බියාර්
 ජූරියේ විශේෂ සම්මානය – අනුෂ්කා ෂෙට්ටි

ෆිල්ම්ෆෙයාර් සම්මාන දකුණ
 ෆිල්ම්ෆෙයාර් හොඳම නිළිය සම්මානය (තෙලිඟු) – අනුෂ්කා ෂෙට්ටි (2009)
 ෆිල්ම්ෆෙයාර් හොඳම සහාය නළුවා සම්මානය (තෙලිඟු) – සෝනු සූඩ් (2009)
සන්තෝෂම් චිත්‍රපට සම්මාන
 හොඳම අධයක්ෂක - කෝඩි රාමක්‍රිෂ්ණා
 හොඳම නිෂ්පාදක - ශ්‍යාම් ප්‍රසාද් රෙඩ්ඩි
 හොඳම නිළිය - අනුෂ්කා ෂෙට්ටි
 හොඳම දුෂ්ටයා - සෝනු සූඩ්
 හොඳම හඬ නළුවා - පී. රවි ශංකර්
 හොඳම කැමරාකරු - කේ. කේ. සෙන්තිල් කුමාර්

පිළිගැනීම

විචාරක පිළිගැනීම
මෙම චිත්‍රපටයට තරු පහෙන් තුනක් ලබාදෙමින් Rediff පැවසූයේ "චිත්‍රපටයේ ප්‍රධාන ධනාත්මක අංග වන්නේ තිරරචනය (නිර්මාණ අධ්‍යක්ෂක රාහුල් නම්බියාර් සහ මල්ලේමාලා ඒකකය), කලා අධ්‍යක්ෂණය (අශෝක්), සිනොමරූපණය (සෙන්තිල් කුමාර්), සංස්කරණය (මර්තාන්ඩ් කේ. වෙන්කටේෂ්), විශේෂ ප්‍රයෝග සහ අනුෂ්කා, සෝනු සූඩ් සහ සායාජි ෂින්දේගේ [රූ] ප්‍රතිභාවයි. සමස්තයක් ලෙස ගත් විට, අරුන්දතී යනු නැරඹිය හැකි චිත්‍රපටයක් වන අතර ඔබට දුර්වල හදවතක් නොමැති විය යුතු අතර, තාර්කිකත්වය, විද්‍යාත්මකභාවය සහ සහේතුකභාවය ඔබ ප්‍රශ්න නොකළ යුතු ය
තිරයේ දිගහැරෙන දැය ඔබ නැරඹිය යුත්තේ එහි එහි ඇති දෘශ්‍යමය ආශ්චර්යමත්භාවය හේතුවෙනි"
තරු හතරක් ලබාදෙමින් Sify පැවසූයේ "නැරඹීමට සුදුසු" බවත් සහ "මෙම චිත්‍රපටය මනස ප්‍රබෝධයට පත් කරවන ග්‍රාෆික සහ නිරූපණයන්ගෙන් සමන්විත ය
එසේම රංගන නිරූපණයන් ද උසස් අයුරින් පවතී
මෙහි බෙර නර්තන දර්ශනය චීන චිත්‍රපටයක් වන 'House of Flying Daggers' ඇසුරෙන් උකහාගෙන ඇති නමුත්, එය නිසි පරිදි උකහාගෙන නිරූපණය කොට ඇත
මෙහි තැත් ගන්වන අවස්ථා උච්ච අතර, යමකුට නිශ්චිතවම මෙම චිත්‍රපට දුබල හදවත් ඇත්තන් සඳහා නොවන බව පැවසිය හැක
ප්‍රේක්ෂකයන් බියගන්වන ත්‍රාසජනක අවස්ථා ප්‍රමාණවත් අයුරින් පවතියි
තෙලිඟු සිනමාවේ මෙතෙක් නිර්මාණය කෙරුණු විශිෂ්ටතම චිත්‍රපටයක් වන මෙය, තාක්ෂණික වශයෙන් වුව ද හොඳ ජනමෝදකයක් වනු ඇත"
බොක්ස්-ඔෆිස්
මෙම චිත්‍රපටය බොක්ස් ඔෆිස් අතින් දේශීය වශයෙන් ඉන්දියානු රුපියල් මිලියක 300ක ශුද්ධ ආදායමක් හිමි කරගත් අතර, විදේශ වෙළඳපොල තුළ  ඉන්දියානු රුපියල් මිලියන 30ක ආදායමක් හිමි කරගත්තේ ය
චන්ද්‍රිකා විකාශන අයිතීන් මගින් ද ඉන්දියානු රුපියල් මිලියන 70ක ආදායමක් හිමි විය
උරුමය
අරුන්දතීගේ සාර්ථකත්වය හේතුවෙන් අනුෂ්කා හට තෙලිඟු සිනමාවේ අතිශය ජනප්‍රිය නිළියක වීමේ අවස්ථාව හිමි වූ අතර, ප්‍රමුඛ තෙලිඟු නිළියක ලෙස ඇය ප්‍රකට විය
මෙම චිත්‍රපටයත් සමග සෝනු සූඩ්ගේ ද ජනප්‍රියත්වය ඉහළ ගිය අතර, දකුණු ඉන්දියානු චිත්‍රපට ගණනාවක දුෂ්ට චරිත නිරූපණයට ඔහුට අවස්ථාව හිමි විය
අරුන්දතී මුදාහැරීමෙන් පසු, පසුපතිට හඬකැවූ පී. රවිශංකර් ජනයා අතර ජනප්‍රියත්වයට පත් අතර, ඔහුව ජනමාධ්‍යවල ඉන්පසුව හැඳින්වුණේ 'බොම්මාලි රවි ශංකර්' ලෙසයි
ගෝපිමෝහන් නම් ලේඛකයා අනුව, අරුන්දතී හේතුවෙන් ප්‍රේක්ෂකයන් "නිර්මාණශීලී අන්තර්ගතයන් පිළිගන්නට පෙළඹුණු බවත්" සහ මගධීරා චිත්‍රපටය විසින් යුගය, සමාජ-ෆැන්ටසිය සහ අධ්‍යාත්මික තේමා රැගත් පර්යේෂණ රැල්ලක් ඇරඹූ බවයි. මෙම ප්‍රවණතාව පංචාක්ෂරි (2010), නාගවල්ලි (2010), අනාගනාග ඕ ධීරුදු (2011), මංගලා (2011), ශ්‍රී රාම රාජ්‍යම් (2011) සහ ඌ කෝඩතාරා
උලික්කි පාඩතාරා
(2012) වැනි චිත්‍රපට මගින් ඉදිරියට ගෙන යන ලදී
තම්මරෙඩ්ඩි භාරද්වාජා පැවසූයේ "මෙතෙක් අරුන්දතී සහ මගධීරා බොක්ස් ඔෆිස් ක්ෂේත්‍රයේ ලද සාර්ථකත්වයත් සමග කර්මාන්තයේ සෙස්සන් ද ඔවුන්ගේ පියවර අනුගමනය කරන්නට විය
මේ වනවිට ඉහළ අයවැයක් සහිත චිත්‍රපට නිපදවීම උන්මාදයක් බවට පත්ව ඇති අතර, නිෂ්පාදකයින් මිත්‍යා චිත්‍රපට නිර්මාණයට සිය අවධානය යොමුකොට ඇත
ඔබට කෝටි ගනනක් වියදම් කොට පසුතල නිර්මාණය කර, චිත්‍රපටයේ පෙනුම වෙනස් කළ හැකි එකම ගණය එයයි
නමුත් ඔවුන් වටහා නොගන්නා දෙය නම්, මෙම චිත්‍රපටය සාර්ථක නොවුවහොත් නිෂ්පාදකයාට ඉන් වන හානිය ප්‍රබල ය
" අනාගනාග ඕ ධීරුදු (2011) සහ ශක්ති (2011) වැනි චිත්‍රපට ආර්ථික වශයෙන් අලාභදායක විය
බද්‍රිනාත් (2012) සාමාන්‍ය ආදායම් ලද චිත්‍රපටයකි
මේ සියල්ල ෆැන්ටසි චිත්‍රපට වූ අතර, ප්‍රධාන චරිතය රණකාමියකු විය
මේවාත් බලන්න 
 අරුන්දතී (2014 චිත්‍රපටය)

ආශ්‍රේයයන්

බාහිර සබැඳි
 

තෙලිඟු-භාෂා චිත්‍රපට
2009 චිත්‍රපට
ඉන්දියානු චිත්‍රපට
ඉන්දියානු සංත්‍රාස චිත්‍රපට
වෙනත් භාෂාවලින් ප්‍රතිනිර්මාණිත තෙලිඟු චිත්‍රපට
කෝඩි රාමක්‍රිෂ්ණා විසින් අධ්‍යක්ෂණය කළ චිත්‍රපට
ඉන්දියානු හොල්මන් චිත්‍රපට
පුනරුත්පත්තිය පිළිබඳ චිත්‍රපට
දෙමළෙන් හඬකැවුණු තෙලිඟු-භාෂා චිත්‍රපට
මුර්යොං රජුගේ සොහොන්ගැබ හෙවත් සොංසන්-රි සොහොන් අං
7 (공주 송산리 7호분) යනුවෙන් හැඳින්වෙන්නේ ක්‍රි
ව. 501 සිට 523 දක්වා බෙක්ජේ රාජධානිය පාලනය කළ මුර්යොං රජුගේ සහ ඔහුගේ රැජිනියගේ පුරාතන සොහොන් ගොඩැල්ලයි
සොරුන්ගේ ග්‍රහණයට නතු නොවූ බෙක්ජේ සොහොන්ගැබ් අතිශයින් විරළ නිසා මෙම නොඉඳුල් සොහොන්ගැබ කොරියාවේ විශිෂ්ටතම පුරාවිද්‍යා සොයාගැනීමක් ලෙස සැලකේ. තුන් රාජධානිවලින් එකක් වන බෙක්ජේ රාජ්‍යය පිළිබඳ තොරතුරු සපයන ප්‍රභවයක් ලෙස ද මෙය තීරණාත්මක වේ
මෙම සොහොන්ගැබ පිහිටියේ වර්තමාන දකුණු කොරියාවේ චුංචොංනම්-දෝ පළාතේ ගොංජුහි ය
කොරියානු ඓතිහාසික අඩවිය අංක 13 ලෙස එය නම්කොට ඇත
මුර්යොං රජුගේ සොහොන්ගැබ දකුණු කොරියානු රජයේ තාවකාලික ලෝක උරුම අඩවි ලැයිස්තුවට ඇතුළත් කොට ඇත
කැනීම්

මෙම සොහොන්ගැබ සොයාගැනුණේ 1971දී අං
5 සහ 6 සොහොන්වල ජලාපවහන කටයුතු සිදු කිරීමේ දී අහම්බෙනි
සහස්‍රකයක් පුරාවට එය නිධන් සොරුන්ගේ සහ මංකොල්ලකරුවන්ගේ ග්‍රහණයට නතු නොවී පැවතිණි
මෙය විවෘත කළේ රජුගේ සහ අගබිසවගේ දේහයන් තැන්පත් කොට සියවස් පහළොවකට පසුවයි.

සොහොන්ගැබේ පිටත පස් ගොඩැල්ලක මෙන් ස්වරූපයක් ඇති අතර, එහි විෂ්කම්භය මීටර 20ක් සහ උස මීටර 7.7ක් (අඩි 66 x අඩි 25) වේ
මුල් සොහොන්ගැබ මෙයට වඩා විශාලත්වයෙන් වැඩි වන්නට ඇතැයි විශ්වාස කෙරේ
සොහොන්ගැබ සතුව ජලාවහන ක්‍රමයක් ද පැවතිණි
මෙම සොහොන්ගැබ ඉදිකොට ඇත්තේ දකුණු චීන මූලාදර්ශ අනුව වුවත්, බෙක්ජේහි අංග ද ඇතුළත්ව මෙය කොරියානු-ආරේ සොහොන්ගැබක් ලෙස සැලකේ. වෙන්වෙන්ව ගත්විට සොහොන්ගැබේ ඇතුළත් කොරියානු අංග නම් කුටිවල ඇති ආරුක්කු හැඩැති ස්වභාවය සහ ගඩොලුවල වර්ණ රටාවයි. මුර්යොං රජුගේ ගොඩැල්ලෙහි ශෛලිය දැකගත හැකි වන්නේ ගොංජු ප්‍රදේශයේ පමණි
චීන සම්ප්‍රදායේ දී සොහොන් උතුරට මුහුණලා ඉදිවුව ද, මෙම සොහොන්ගැබ දකුණු දෙසට ඉදිකොට ඇත
කෙසේනමුත්, චීන ක්‍රමය අනුව රජුගේ දේහය නැගෙනහිර කොටසේත්, රැජිනගේ දේහය බටහිර කොටසේත් තැන්පත් කොට ඇත
ප්‍රධාන කුටිය ඍජුකෝණාස්‍රාකාර අතර, එය කළු ‍ගඩොල්වලින් තනා ඇත
එය උතුරු-දකුණු දෙසින් මීටර 4.2ක ද, නැගෙනහිර-බටහිර දෙසින් 3.14ක දිගිනුත් යුතු අතර, උස මීටර 3.14කි
උතුරු සහ දකුණු බිත්ති ඍජුව පිහිටා තිබුණ ද, නැගෙනහිර සහ බටහිර බිත්ති ඇතුළු දෙසින් වක්‍රාකාරව තනා ඇත
මේ නිසා ආරුක්කු හැඩැති පියස්සක් සෑදේ
දකුණු බිත්තියෙහි ආරුක්කු-හැඩැති දොරටුවක් ඇති අතර, එය සොහොන්ගැබේ පිවිසුම වෙත දිවෙන පැසේජ මඟකට විවෘත වේ
දොරටුවේ දිග මීටර 2.9කි
පළල මීටර 1.04ක් සහ උස මීටර 1.45කි
නැගෙනහිර සහ බටහිර බිත්තිවල පහන් තැබීමට ලූනූ ගෙඩියක හෝ ගිනි සිළුවක හැඩැති අවකාශ දෙකක් තනා ඇති අතර, උතුරු බිත්තියේ ඇත්තේ එවැනි එක් අවකාශයක් පමණි
බිත්තියේ ගඩොලු ස්ථානගත කොට ඇත්තේ සමාන්තරව දිගටි අතට සහ පළල් අතට ය
ගඩොල්වල ප්‍රධාන වශයෙන් නෙළුම් මල් රටාවන් දැකගත හැකි අතර, වෙනත් මෝස්තර ද ඇතුළත් කොට ඇත
කලා කෘති
සොහොන්ගැබේ තිබී භාණ්ඩ 2,906ක් හමුවූ අතර, ඒවා පසුව ප්‍රවර්ග 108කට වර්ගීකරණය කරන ලදී
වඩාත් වැදගත් භාණ්ඩ අතරට, රජු සහ රැජින වෙනුවෙන් නිම කළ රාජකීය ශීර්ෂ පළඳනා යුගළ ද්විත්වයක් සහ වැදගත් තොරතුරු හා දින අන්තර්ගත ශිලා ලේඛන දෙකක් ද අයත් වේ
මෙම සමරු ලේඛන මගින් රජුගේ සහ රැජිනගේ නම සහ වයස ලබාදෙන අතර, ඔවුන් මරණය සහ භූමදානය සිදුවූ දින ද සටහන් කොට ඇත
මෙය කොරියානු සොහොන්ගැබ්වල විරළව දක්නට ලැබෙන ලක්ෂණයකි
මෙම දිනයන් ද අතිශයින් වැදගත් වන්නේ එමගින් කොරියානු ඉතිහාස ලේඛනයක් වන සම්ගුක් සගිහි තොරතුරු පැහැදිළිවම සනාථ කරන හෙයිනි
සෙසු භාණ්ඩ අතරට චීන සෙලඩන් බුජම්, තඹ පාත්‍රයක්, රනින් හා රිදියෙන් නිමකළ අත් පළඳනා සහ කර්ණාභරණ, පාද ඵලක, ලෝකඩ දර්පණ, මුදු-හැඩැති මිට සහිත අසිපතක් සහ රන් ආලේපිත ලෝකඩ පාවහන් ද වේ
සොහොන්ගැබේ සිවිගෙය දැව මිනීපෙට්ටිවල ශේෂයන්ගෙන් ආවරණය වී පැවතිණි
අවමංගල භාණ්ඩ මිනීපෙට්ටිවල‍ට පහළින් තැන්පත් කොට තිබූ අතර, වඩාත් වැදගත් පුරාවස්තු රජුගේ සහ රැජිනියගේ දේහය මත තැන්පත් කොට තිබිණි
මෙයට උදාහරණයක් ලෙස අසිපත රජුගේ ඉණෙහි සහ ශීර්ෂ පළඳනා රජුගේ හා රැජිනියගේ හිසෙහි තැන්පත් කොට තිබීම දැක්විය හැක
ගැලරිය

මේවාත් බලන්න
 බෙක්ජේ
 බෙක්ජේහි මුර්යොං
 බෙක්ජේහි කිරුළ
 කොරියාවේ ජාතික වස්තූන්

ආශ්‍රේයයන්
සටහන්

ප්‍රභව
Kim Won-yong
Hanguk Gogohak Gaeseol [Introduction to Korean Archaeology]
Iljisa, Seoul, 1973 (1996)
ISBN 89-312-0022-6 
Kim Won-yong
Art and Archaeology of Ancient Korea
Taekwang Publishing Co
, Seoul, 1986.
Kim Won-yong and Richard J
Three Royal Tombs
New Discoveries in Korean Archaeology
Archaeology 30(5)
302-312, 1977.
National Research Institute of Cultural Heritage
'Muryeong Wangneung Article'
In Hanguk Gogohak Sajeon [Dictionary of Korean Archaeology], pp
413-414. NRICH, Daejeon, 2001. ISBN 89-5508-025-5
Office of Cultural Properties
Muryeong Wangneung Balguljosa Bogoseo [Excavation Site Report of the Tomb of King Muryeong]
Office of Cultural Properties, Seoul, 1973.

බාහිර සබැඳි
 ගොංජු ජාතික කෞතුකාගාරය
 කොරියාවේ දිවිය
 
 
 සංස්කෘතික උරුමය
මුර්යොං රජුගේ සොහොන
 කොරියාවේ ලෝක උරුමය (PDF)

දකුණු කොරියාවේ පුරාවිද්‍යා අඩවි
බෙක්ජේ
ගොංජු
දකුණු චුංචොං පළාතේ ගොඩනැගිලි සහ ව්‍යූහ
කොරියාවේ රත්රන් බඳපටි කිහිපයක්ම කැනීම් කටයුතුවල දී සෙයාගෙන ඇත
මේවා රාජකීයයන්ගේ සංකේතයක් වුව ද, රාජ්‍ය නිලධාරීන් විසින් ද සුළු බඳපටියක් පැළඳ තිබේ
මෙම බඳපටි සිල්ලා සහ බෙක්ජේ රජවරුන්ගේ මෙන්ම රැජිනියන්ගේ සහ සුළු වංශවතුන්ගේ සොහොන්ගැබ්වලින් හමුවී ඇත
සුළු බඳපටි ඒවායේ ප්‍රමාණය, භාවිත අමුද්‍රව්‍යය සහ වර්ණය අනුව වෙන්කර හඳුනාගත හැක
සියලුම රාජකීය බඳපටි එකම ආකෘතියකට අනුව නිමවා ඇත
රාජකීය බඳපටි එකිනෙක හා සම්බන්ධ පිරිසිදු රන් ලෝහ ඵලකවලින් යුක්ත අතර, ගොගොක් වැනි අංගවලින් ඒවා විසිතුරු කොට ඇත
‍ඉහත පබළු වැනි අංගවල භාවිතය සහ ඒවායින් සංකේතවත් වන්නේ කුමක් ද යන්න තවමත් පැහැදිළිව හඳුනාගෙන නැත
බඳපටි පැළඳීමේ පිළිවෙත චීන සම්ප්‍රදායයන්ගෙන් උරුම වූවක් විය හැක
88
ග්‍යුම්ග්වන්චොං ග්වාදේ මිත් යොපේ (හංගුල්
금제과대
金製과帶) (ග්‍යුම්ග්වන්චොංවලින් හමුවූ බඳපටිය සහ තැලි) 1962 දෙසැම්බර් 20 දින 88වන කොරියානු ජාතික වස්තුව ලෙස නම්කරන ලදී
මෙම බඳපටිය හමුවූයේ සිල්ලා සම්භවයක් සහිත රන් කිරුළු සොහොන්ගැබෙනි
වර්තමානයේ මෙය ග්යොංජු ජාතික කෞතුකාගාරයේ ප්‍රදර්ශනයට තබා ඇත
190
චොන්මාචොං ග්‍යුම්ජේ ග්වාදේ (හංගුල්
천마총금제과대
天馬塚金製과帶) (චොන්මාචොංවලින් හමුවූ රන් බඳපටිය සහ තැලි) හමුවූයේ දිව්‍යමය අශ්ව සොහොන්ගැබේ කැනීම්වලිනි
1978 දෙසැම්බර් 7 දින මෙය කොරියාවේ 190වන ජාතික වස්තුව ලෙස නම්කෙරිණි
මෙම බඳපටිය ද ග්යොංජු ජාතික කෞතුකාගාරයේ ප්‍රදර්ශනයට තබා ඇත
මෙයට සිල්ලා සම්භවයක් ඇත
රත්රන් බඳපටිය සෙන්ටිමීටර 125කදිගින් යුතු අතර, එය නිර්මාණය කොට ඇත්තේ ඍජුකෝණාස්‍රාකාර ලෝහ ගාංචු 44කිනි
සම් හෝ ලෝහ වළලු භාවිතයෙන් බඳපටියේ ඇති සිදුරු නවය එකිනෙක සම්බන්ධ කොට තිබිණි
බඳපටියෙන් එල්ලෙන විසිතුරු අංග ගණනාවකි
මෙම අංගවල සංකේතාත්මක අර්ථය මෙතෙක් හඳුනාගෙන නැත
කෙසේනමුත්, යේගි ග්‍රන්ථය අනුව මෙම අංග චීන සම්ප්‍රදායයන්ගේ බාහිරාලංකාරය පිණිස යෙදෙන්නට ඇත
බඳපටියේ විසිතුරු අංග අතරට, කොමා-හැඩැති ජේඩ් ගොගොක්, කුඩා පිහියක්, ඖෂධ කොපුවක්, රෝද ගලක්, ගිනිගලක් සහ කුඩා අඬු ද දැනගත හැක
මෙම අංග චීන සම්ප්‍රදාය අනුව මුතුන්මිත්තන් පිදීමේ චාරිත්‍ර සඳහා භාවිතා වූ දෑ සමග ගැළපේ
බඳපටියේ දකුණු පසින් එල්ලා වැටෙන අංග අතරට දුනු විදීමේ දී භාවිතා වූ මහපටැඟිල්ලෙහි පැළඳි අස්ථිමය උපාංගයක්, දුනු දිය එල්ලීමට යොදාගත් උපාංගයක් සහ සරාවක් ද විය
බඳපටියෙහි අමුණා ඇති යෝපේ සෙන්ටිමීටර 22.5 සිට 73.5 දක්වා දිගින් යුක්ත විය
මෙම ආභරණය ඕවලාකාර සහ චතුරස්‍රාකාර රන් ඵලක දහතුනකින් යුත් දාමයක් ලෙස පවතී
බඳපටිය සහ යොපේ යන අංග දෙකම දිව්‍යමය අශ්ව සොහොන්ගැබෙහි මෘතදේහයේ ඉණෙහි සම්බන්ධ කොට ඇත
192
ග්‍යුම්ජේග්වදේ (හංගුල්
金製과帶) (අං
98 සොහොන් ගොඩැල්ලේ උතුරු ගොඩැල්ලෙන් හමුවූ රන් බඳ පටිය සහ තැලි) 1978 දෙසැම්බර් 7 දින කොරියාවේ 192වන ජාතික වස්තුව ලෙස නම්කෙරිණි
මෙම බඳපටිය සෙන්ටිමීටර 120ක දිගින් යුක්ත ය
පිරිසිදු රනින් නිමවා ඇති මෙය එකිනෙක හා සම්බන්ධ කළ ඍජුකෝණාස්‍ර ලෝහ ගාංචු 28කින් සමන්විත ය
120 මෙන්ම, මෙම බඳපටියෙහි ද වම්පස විසිතුරු අංග ගණනාවක් වේ
ඒ අතරට කොමා-හැඩැති ජේඩ් පබළු, පිහියක්, ඖෂධ මංජුසාවක්, රෝදගලක්, ගිනිගලක් සහ කුඩා අඬුවක් ද වේ
චාරිත්‍ර පිළිබඳ සඳහන් යේගි ග්‍රන්ථය අනුව, මේවා මුතුන්මිත්තන් පිදීමේ උපාංග සමග ගැළපේ
දකුණෙහි බඳපටියෙහි වූ අංග අතර දුනු විදීමේ දී මහපටැඟිල්ලෙහි පැළඳි අස්ථිමය උපාංගයක්, දුනු දිය එල්ලීමට යොදාගත් උපාංගයක් සහ සරාවක් ද දැකගත හැක
මෙම බඳපටිය සමග යොපේ නම් රන් දම්වැලක් ද හමුවූ අතර,එය ඕවලාකාර සහ ඍජුකෝණාස්‍රාකාර ලෝහ ඵලක 13කින් යුතුව නිර්මාණය වූ අතර, බඳපටියට අසව් කොට තිබිණි
මෙය සෙන්ටිමීටර 22.5 සිට 73.5 පමණ දක්වා දිගින් යුතු ය
මෙම යොපේ අංගය වැදගත් වන්නේ එමගින් බඳපටිය පැළඳි ආකාරය සහ භාවිත වූ ආකාරය පිළිබඳ ඉඟියක් සපයන හෙයිනි
හ්වංනම්දේචොං යනුවෙන් හැඳින්වෙන සොහොන් අං
98 මිචුවංන්‍යොං දිස්ත්‍රික්කයේ වූ පුරාතන සොහොන් සංකීර්ණයේ කොටසක් වූ අතර, සිල්ලා රාජවංශ සමයේ නිර්මිත විශාලතම සොහොන ද එය වේ
(මිචු රජුගේ සොහොන්ගැබ, සිල්ලා රාජවංශය) මෙම සොහොන්ගැබ ක්‍රි
ව. 688ට පෙර එනම්, සිල්ලාව එක්සත් කිරීමට පෙර යුගයක දී ඉදි වන්නට ඇතැයි කාලනිර්ණය කොට ඇත
මෙම ‍සොහොන් ගොඩැල්ල 1973දී වරක් සහ 1975දී තවත් වරක් ලෙස දෙවරක් කැනීම් කටයුතුවලට භාජනය විය
නැගෙනහිර-බටහිර අක්ෂය ඔස්සේ එහි විෂ්කම්භය මීටර 80ක් වන අතර, උතුරු-දකුණු අක්ෂය ඔස්සේ විෂ්කම්භය මීටර 120කි
ද්විත්ව ගොඩැල්ලක් වන මෙය වට්ටක්කා හැඩැති ය
මෙහි උතුරු සහ දකුණු සොහොන්ගැබේ භූමදානය කළ පුද්ගලයින් පිළිබඳ විශේෂිත මතභේදයක් පවතියි
මෙම සොහොන්ගැබෙන් හමුවූ බඳපටිය සිල්ලා රාජ්‍ය කරන රැජිනකට අයත් යැයි විශ්වාස කෙරෙන්නේ සොහොන්ගැබෙන් හමුවූ ඵලකය මගින් එය කාන්තාවකට අයත් බව සංකේතවත් වන හෙයිනි
කෙසේනමුත්, සොහොන්ගැබ අයත් කාල පරාසය සමග කිසිදු සිල්ලා රැජිනිය‍කගේ රාජ්‍ය සමයයන් නොසැස‍ඳෙන හෙයින් උතුරු සහ දකුණු ගොඩැල්ලෙහි භූමදානය කළ පුද්ගලයාගේ අනන්‍යතාව සහ ලිංගය පිළිබඳ තවමත් වාද විවාද පවතී
වස්තුව අං
629
ග්‍යුම්ජේග්වදේමිත්යොපේ (හංගුල්
98 සොහොනෙහි දකුණු ගොඩැල්ලෙන් හමුවූ රන් බඳපටිය සහ තැලි) යනු අං
‍ 98 සොහොනෙහි දකුණු ගොඩැල්ලෙන් හමුවූ සුළු රන් බඳපටියකි
මෙය වර්තමානයේ ග්යොංජු ජාතික කෞතුකාගාරයේ ප්‍රදර්ශනයට තබා ඇත
මෙය ද සිල්ලා නිමැවුමකි
මෙම බඳපටියේ සම්පූර්ණ දිග සෙන්ටිමීටර 99කි
කෙටි බඳ ඵලකය සෙන්ටිමීටර 18 සිට 22 දක්වා දිගින් යුතු අතර, දිගු බඳ ඵලකය සෙන්ටිමීටර 79.5ක දිගින් යුක්ත ය
සෙසු කොරියානු බඳපටි මෙන්ම මෙම බඳ පටි ද, සමචතුරස්‍ර ඵලකවලින් තනා ඇත
මෙම බඳ පටියෙහි කැටයම් දැකගත හැකි අතර, එහි පත්‍රාකාර මෝස්තර 34ක් අන්තර්ගත ය
බඳපටියෙහි අන්තර්ගත වන්නේ එල්ලෙන විසිතුරු දාම හතක් පමණි
ඉන් සයක් බඳපටියට ආසන්නව ඒලලා වැටෙන අතර, යොපේ නැමැති දිගැති දාමය පහළට දිවෙයි
කෙටි දාමවල මත්ස්‍ය සංකේතයක් සහ කොමා-හැඩැති පබළු  (ගොගොක්) තුනක් දක්නට ලැබේ
මෙම බඳපටියේ දෙකෙළවරම ගාංචු ඇති හෙයින්, සෙසු රන් බඳපටිවලින් සුවිශේෂී වේ
සොහොන් අං
98හි උතුරු ගොඩැල්ලෙන් හමුවූ බඳපටිය තරම් උසස් නොවන මෙය සිල්ලාවේ රජකු හෝ රැජිනක විසින් පැළඳි ආභරණයක් නොවේ යැයි විශ්වාස කෙරේ
මේවාත් බලන්න
කොරියාවේ ජාතික වස්තූන්
උතුරු කොරියාවේ ජාතික වස්තූන්
සිල්ලාහි කිරුළ
බෙක්ජේහි කිරුළ

ආශ්‍රේයයන්

බාහිර සබැඳි
සංස්කෘතික උරුමය
88
සංස්කෘතික උරුමය
190
සංස්කෘතික උරුමය
192
සංස්කෘතික උරුමය
වස්තුව අං‍ 629

බෙක්ජේ
සිල්ලා
කොරියානු කලාව
දකුණු කොරියාවේ ජාතික වස්තූන්
ඉච්ඡාප්‍යාරි නාගින් (සිංහල
ප්‍රේමී ඉච්ඡා-නාගිනිය) යනුවෙන් හැඳින්වෙන්නේ ඉන්දියානු හින්දි-භාෂා ප්‍රේමනීය ෆැන්ටසි රූපවාහිනී කතාමාලාවකි
2016 සැප්තැම්බර් 27 දින SAB TV නාළිකාව ඔස්සේ විකාශය ඇරඹි මෙම රූපවාහිනී කතාමාලාව සඳුදා සිට සිකුරාදා දක්වා ප
ව. 8.00ට විකාශය වේ
මෙම කතාමාලාවේ ප්‍රධාන චරිත නිරූපණය කරනු ලබන්නේ ප්‍රියාල් ගෝර් සහ මිෂ්කාත් වර්මා විසිනි
මෙම කතාමාලාව දෙමළ බසින් හඬකවන ලදුව පොලිමර් ටීවී නාළිකාව ඔස්සේ ප්‍රියාමුදන් නාගිනී යන තේමාව යටතේ විකාශය කෙරේ
කථා පුවත
ඉච්ඡාප්‍යාරී නාගින් සඳහා පසුබිම් වී ඇත්තේ නාගිස්ථානය නැමැති දේශයයි
මෙම දේශයේ ඉච්ඡාධාරී නාගයින් සහ නාගිනියන් රැසත් ජීවත් වෙති
ඔවුන් යහපත් අතර, කලාතුරකින් ඔවුන් කෝපාවිෂ්ඨ වෙති
එක් දිනෙක, රූපවාහිනී වැඩසටහනක් නරඹන අතරතුර මිනිසුන් තුළ නාගයින් පිළිබඳ අයහපත් වැටහීමක් ඇති බව ඔවුහු වටහා ගනිති
මේ නිසා තමන් පිළිබඳ වන මෙම අදහස් වෙනස් කිරීමට ඔවුහු තීරණය කරති
චිර්මිරි විසින් මිනිසුන්ට තර්ජන එල්ල කිරීමට සැලසුම් කළ ද, ඉච්ඡා විශ්වාස කරන්නේ මේ සඳහා වඩාත් සාමකාමී මාර්ගයක් ඇති බවයි. මෙම අදහස් වෙනස් කිරීමේ අරමුණින් ඇය පෘථිවිය වෙත පැමිණෙයි
දේවාලයක නාග දේවතාවන් වන්දනාමාන කරන පණ්ඩිතයකු හමුවන ඇයට ප්‍රතාප් පවුල පිළිබඳ දැනගන්නට ලැබේ
එය සරල සහ ආදරණීය පෙහල්වාන් පවුලකි
ඇය සිය සැබෑ අනන්‍යතාව දන්නා අප්පු සමග මිත්‍ර වන නමුත්, ගැටලු පැන නගින්නේ ඇය බබ්බල් කෙරෙහි ප්‍රේමයෙන් බැඳීමත් සමගයි
මේ නිසා ඇයට සිය සැබෑ අනන්‍යතාව බබ්බල්ගෙන් සැඟවීමට සිදු වේ
මේ අතර, ඉච්ඡාගේ ක්‍රියා කලාපය කෙරෙහි ඊර්ෂ්‍යාවෙන් පසුවන චිර්මිර් ඇගේ මෙහෙයුම අසාර්ථක කිරීමට විවිධ කුමන්ත්‍රණ සිදුකළ ඒවා සියල්ල අසාර්ථක වේ
අනෙක් අතින් විශායිල්ගාර්හි දුෂ්ට නාගිනියක වන විශායිලිගේ පවුලේ සාමාජිකයකු දාදිගේ පුත්‍රයා වන ෂංකර් අතින් මරණයට පත්ව තිබීම නිසා ඔහුගේ පවුලේ සෑම අයකුම මරා දැමීමට විශායිලි සපථ කරයි
විශායිලි විසින් ඔහුව පැහැර ගන්නා අතර ප්‍රාණ ඇපකරුවකු ලෙස රඳවා තබාගන්නේ ඔහුගේ පවුලේ අය පිළිබඳ තොරතුරු හෙලි කරගැනීමටයි
දීවාලි උත්සව දිනයේ දී අසල්වැසි ස්ථානයක එදිරිවාදීන් විසින් ප්‍රතාප් නිවසේ ගිනිකෙළි මංජුසාව තුළ බෝම්බයක් සවි කරනු ලබයි
මේ පිළිබඳ නොදන්නා අප්පු ගිනිකෙළි යැයි සිතා බෝම්බයට ගිනි දල්වයි. බෝම්බට පුපුරා යයි
බබ්බල් විසින් අප්පුව බේරා ගන්නා නමුත්, බබ්බල්හට දැඩිව හානි සිදුවන අතර අවසානයේ අවසන් හුසම හෙළයි
නැවත බබ්බල්හට ජීවය ලබාදීමට ඉච්ඡා "සංජාප්‍රත්‍යාර්පණ්" නැමැති පූජාවක් සිදු කරයි
එහි දී ඇය සිය ප්‍රාණයෙන් අඩක් බබ්බල්ට ලබා දෙයි
අවසානයේ ප්‍රතාප් නිවස සොයාගන්නා විශායිලි අම්රිතා නැමැති චිත්‍රපට නිෂ්පාදිකාවක ලෙස නිවසට පැමිණෙයි
ඇය පෙහෙල්වාන්වරුන් පිළිබඳ චිත්‍රපටයක් නිපදවන බව පවසන්නී ය
ෂංකර් සහ දාදි ඇයට නිවසේ රැඳී සිටීමට අවසර ලබා දෙයි
ඉච්ඡාධාරී නාගිනියක වන ඉච්ඡා ප්‍රතාප් පවුල ආරක්ෂා කරන බව විශායිලි දැන ගනියි
ඇය නාගිස්ථානය ද විනාශ කිරීමේ අරමුණින් පසුවන්නී ය
බුධිරාජ් නැමැති පෙනුම වෙනස් කළ හැකි මීමැස්සකුගේ සහ ආග්වංශ් නැමැති පෙනුම වෙනස් කළ හැකි රාජාලියකුගේ උපකාර ඇතිව ඇය පවුලට ප්‍රහාර එල්ල තළ ද, ඉච්ඡා විසින් ඇගේ කුමන්ත්‍රණ පරාජය කරයි
ඉච්ඡාහට තමන් පෙම් කරන බව බබ්බල් වටහා ගනියි
ඔහු ඇයට සිය ප්‍රේමය ප්‍රකාශ කිරීමට උත්සාහ දැරූව ද, ඇය ඔහුව නොසලකා හරින්නේ ඔහුගෙන් ඈත්ව සිටින බවට ඇය සිය මවට පොරොන්දු වී සිටි හෙයිනි
ඉච්ඡාගේ ඊර්ෂ්‍යාව හිමි කරගැනීම සඳහා බබ්බල් අම්රිතා සමගින් රඟපෑමෙහි යෙදෙන්නේ ඔවුන් දෙදෙනා පෙම්වතුන් බව මවාපාමිනි
කාන්තාවන්ගේ සිත් කියවීමේ හැකියාවක් ඇති ප්‍රබල් අම්රිතා බබ්බල්ට පෙම් කරන්නේ යැයි වරදවා වටහා ගනියි
ඔහු මේ බව දාදිට දැනුම් දෙන අතර, ඔවුන්ව විවාහ කර දීමට සැලසුම් කෙරේ
කෙසේනමුත්, විශායිලිගේ සොයුරිය මෙන්ම විශායිලිගාර්හි රැජිනිය ද වන විෂ්ණායිනි මෙයට අවසර දෙන්නේ එක් කොන්දේසියක් අනුව ය
එනම් නාග්-ආත්මීකරණ් නැමැති පූජාව මගින් බබ්බල්ව ද නාගයකු කළ යුතු බවයි. බබ්බල්ව වශීකරණයට ලක් කිරීමට විශායිලි දරන උත්සාහය ඉච්ඡා ව්‍යර්ථ කරයි
විශායිලිගේ මව ලෙස විෂ්ණායිනි ප්‍රතාප් නිවසට පැමිණෙන්නේ සිය සැලැස්ම නිසි පරිදි ඉටුවේ දැයි සොයාබැලීම පිණිසයි
මේ අතර, විශායිල්ගාර් වෙත පැමිණෙන ඉච්ඡා විශායිල්ගාර් සොයුරින්ට සිය නාග ස්වරූපය ලබා ගැනීමට උපකාරී වන නාග මාණික්‍යය රැගෙන එයි
අනතුරුව ඔවුහු පළා යති
චරිත නිරූපණය
ප්‍රියාල් ගෝර්, ඉච්ඡා (නාගිනිය) ලෙස
මිෂ්කාත් වර්මා, බබ්බල් ප්‍රතාප් ලෙස
ෆරීඩා දාදි, කෞශල්‍යා ප්‍රතාප් ලෙස
බදෘල් ඉස්ලාම්, ඛාදක් ප්‍රතාප් ලෙස
ශීලා, චංචල් ප්‍රතාප් ලෙස
ප්‍රවීන් සිරෝහි, ප්‍රබල් ප්‍රතාප් ලෙස
පූජා ඛාත්‍රි, මාම්තා ප්‍රතාප් ලෙස
රක්ෂිත් පන්ට්, සබාල් ප්‍රතාප් ලෙස
සධිල් කපූර්, අප්පු ප්‍රතාප් ලෙස
රයිහානා මල්හෝත්‍රා, විශායිලි/අම්රිතා (නාගිනිය) ලෙස (මියගිය)
සෝනියා සිං, විෂ්ණායිනි/විශායිල්ගාර්හි රැජින (නාගිනිය) ලෙස (මියගිය)
භාර්ත භාටියා, ශේෂු ලෙස
ඉච්ඡාගේ හදාගත් පියායි (නාගයෙකි)
අංජලී ගුප්තා, සිප්ලි ලෙස
ඉච්ඡාගේ හදාගත් මව (නාගිනිය)
අමිත් දෝලාවත්, මක්‍රාන්ත් (පෙනුම වෙනස් කළ හැකි මකුළුවා) ලෙස
ආකාශ් තල්වාර්, මයුරේෂ් (පෙනුම වෙනස් කළ හැකි මොනරා) ලෙස
රිසිකා මිහානි, විෂ්ප්‍රීත් (නාගිනිය) ලෙස (මියගිය)

ආශ්‍රේයයන්

2010 දශකයේ රූපවාහිනී කතාමාලා
2016 ඉන්දියානු රූපවාහිනී කතාමාලා ඇරඹීම්
හින්දි-භාෂා රූපවාහිනී වැඩසටහන්කරණය
ඉන්දියානු රූපවාහිනී සෝප් ඔපෙරා
ඉන්දියානු නාට්‍ය රූපවාහිනී කතාමාලා
ඉන්දියානු ෆැන්ටසි රූපවාහිනී කතාමාලා
SAB TV රූපවාහිනී කතාමාලා
රූපවාහිනී කතාමාලා
ජගත් ගෝසයින් (ජෝධ් බායි හෙවත් මන්මතී යන නම්වලින් ද හැඳින්වේ) යනුවෙන් හැඳින්වෙන්නේ මූඝල් අධිරාජ ජහාන්ගීර්ගේ දෙවන භාර්යාවයි. එසේම ඇය ඔහුගේ අනුප්‍රාප්තිකයා වූ පස්වන මූඝල් අධිරාජ ෂා ජහාන්ගේ මෑණියන් ද වේ
පවුල
ජෝධ්පූර්හි කුමරිය, ජෝධ් බායි ලෙස වඩාත් ප්‍රචලිත වූ ජගත් ගෝසයිනි රාජ්පුත්වරුන්‍‍ගේ රථෝර් වංශයට අයත් වූවා ය
ඇය මාර්වාර්හි (වර්තමාන ජෝධ්පූර්) පාලකයා වූ රාණා උදයි සිංගේ දියණියයි
උදයි සිං ජනයා අතර ජනප්‍රිය වූයේ ඔහුව හැඳින්වුණු මෝට රාජා (මහත රජ) යන විකට නාමය හේතුවෙනි
ඇගේ මුත්තණුවන් වූ මාල්දියෝ රථෝර්ගේ පාලනය යටතේ මාර්වාරය ප්‍රබල රාජ්පුත් රාජධානියක් වූ අතර, එය විදේශ බලවේගවලට දැඩි ප්‍රතිරෝධයක් දක්වමින්, උතුරුදිගින් ආ ආක්‍රමණිකයන්ට අභියෝග එල්ල කරන්නට විය
මාල්දියෝ සූර් අධිරාජ්‍යය‍ හෝ 1555දී හුමායුන් විසින් උතුරු ඉන්දියාවේ පාලනය යළි ලබාගත් පසු මූඝල් අධිරාජ්‍යය සමග හෝ මිත්‍ර සබඳතා පැවැත්වීම ප්‍රතික්ෂේප කළේ ය
මෙම ප්‍රතිලත්තිය ඔහුගේ පුත්‍රයා සහ අනුප්‍රාප්තිකයා ද වූ චන්ද්‍රසේන් රථෝර් විසින් ද අනුගමනය කරන ලදී
1562දී මාල්දියෝ රථෝර්ගේ මරණින් පසු, අනුප්‍රාප්තිය සඳහා සහෝදරයින් අතර යුද්ධයක් ඇරඹි අතර, ජෝධ්පූර් අගනුවර දී චන්ද්‍රසේන් තමන්ව සිංහාසනාරූඪ කොටගත්තේ ය
නමුත් ඔහුගේ රාජ්‍ය සමය කෙටි කාලීන එකක් වූයේ එම වර්ෂයේදී ම අක්බර් අධිරාජයාගේ හමුදාව මර්තාව සහ 1563දී ජෝධ්පූර් අගනුවර ද යටත් කරගත් හෙයිනි
1581 රාඕ චන්ද්‍රසේන්ගේ මරණින් පසු, මාර්වාරය ඍජු මූගල් පාලනය යටතට පවරා ගැනිණි
1583දී මාර්වාරයේ සිහසුන යළි ප්‍රතිෂ්ඨාපනය කළ අක්බර් එහි පාලක ධුරයට උදයි සිං පත්කළේ ය
උදයි සිං ඔහුගේ පූර්වප්‍රාප්තිකයින් මෙන් නොව මූඝල්වරුන්ට යටත්වී මූඝල් සේවයට එක්වූවකු විය
ජහාන්ගීර් සමග විවාහය
මූඝල්වරුන්ට යටත් වීමෙන් පසු, සිය දියණිය වූ ජගත් ගෝසයිනි අක්බර්ගේ වැඩිමහල්ම පුත්‍රයා වූ සලීම් කුමරුට විවාහ කරදීමට උදයි සිං තීරණය කළේ ය
ඇතැම් රාජ්පුත් වංශවතුන් රජවරුන් සිය දියණිවරුන් මූඝල්වරුන්ට විවාහ කරදීමේ අදහසට අකමැති වූයේ එය නින්දාවක් ලෙස සැලකූ හෙයිනි
එහි ප්‍රතිඵලයක් ලෙස සිවානාහි කල්‍යාණ්දාස් රථෝර් විසින් උදයි සිං සහ සලීම් කුමරු යන දෙදෙනාටම මරණ තර්ජන එල්ල කරන ලදී
එයට ප්‍රතිචාර ලෙස අක්බර් අධිරාජයා සිය හමුදාවන්ට කල්‍යාණ්දාස් රථෝර්ට සිවානාහි දී ප්‍රහාර එල්ල කරන ලෙස නියෝග කළේ ය
සටනේ දී සිය පුරුෂයින් සමග කල්‍යාණ්දාස් මියගිය අතර, සිවානාවේ ස්ත්‍රීන්ට ජෞහාර් පනවන ලදී
දේශපාලන මිත්‍රත්වයේ සංකේතයක් ලෙස 1586 ජූනි 26 දින ජගත් ගෝසයිනි, සලීම් කුමරු (අනාගත අධිරාජ ජහාන්ගීර්) සමග විවාහ වූවා ය
ඇය ඔහුගේ දෙවන බිසව බවට පත්වූවා ය
වසර හතරකට පසු, 1590දී ඇය සිය පළමු දරුවා බිහිකළා ය
බෙගම් සුල්තාන් නැමැති එම දියණිය පළමු වියේ දී මියගියා ය
1592 ජනවාරි 5 දින, ඇය සලීම්ගේ තෙවන පුත්‍රයා හට උපත ලබාදුන්නා ය
දරුවාගේ මුත්තණුවන් වන අක්බර් අධිරාජයා විසින් කුමරුට 'ඛුරාම්' ("ප්‍රීතිමත්") යන නාමය තබන ලදී
අනාගත ෂා ජහාන් අධිරාජයා බවට පත්වන මෙම කුමරු අක්බර් අධිරාජයාගේ ප්‍රියතම මුණුපුරා විය
ජහාන්ගීර්ගේ වචනවලින් කිවහොත් ඔහු "[මාගේ] සියුල දරුවන්ට වඩා මාගේ පියා [අක්බර්] කෙරෙහි සැලකිලිමත් ය
පියා ඔහුව සැලකූයේ ඔහුගේම දරුවකු ලෙසයි
"

ඛුරාම්ගේ උපතට මඳ කාලයකට පෙර දෛවඥයකු විසින් දරුවන් නොවූ රුඛයියා සුල්තාන් බෙගම් අධිරාජිනියට (අක්බර්ගේ පළමු භාර්යාව සහ අගබිසව) පැවසූයේ උපදින්නට සිටින දරුවා අධිරාජ පදවියට උරුමකරු වනු ඇති බවයි. මේ නිසා, ඛුරාම්හට දින සයක් වියැති වන විට, දරුවා ජගත් ගෝසයිනිගෙන් රැගෙන ගොස් රුඛයියාහට භාරකළ යුතු බවට අක්බර් නියෝග කළේ ය
එවිට ඔහුට ඇගේ රැකවරණ මැද හැදීවැඩිය හැකි බැවින්, මූඝල් අධිරාජයකු ඇතිදැඩි කිරීමට සිය භාර්යාව තුළ වූ අපේක්ෂාව ඉටු කිරීමට අක්බර්ට හැකි විය
ජගත්හට වටිනා මුතු මැණික් ලබා දී අස්වසන ලදී
ඛුරාම්ව ඇතිදැඩි කිරීමේ ප්‍රධාන වගකීම රුඛයියා සතු විය
ඔහු ඇගේ රැකවරණය යටතේ හැදී වැඩිණි
ජහාන්ගීර් සිය මතක සටහන් තුළ සඳහන් කොට ඇත්තේ, රුඛයියා සිය පුත්‍රයා වූ ඛුරාම්හට සෙනෙහස දැක්වූයේ, "ඔහු ඇගේම [පුතු] වූවා මෙන් දහස් ගුණයකින් වැඩි සෙනෙහසකින් බවයි." 13වන විය සපිරෙන තෙක් ඛුරාම් ඇගේ සෙවණේ හැදී වැඩුණේ ය
අක්බර්ගේ මරණින් පසු ලාබාල කුමරුන් ඔහුගේ පියාගේ නිවස වෙත යලි පැමිණියේ ය
මේ නිසා ඔහුට සිය සැබෑ මව හා සමීප වීමට වඅස්ථාව හිමි විය
මේ අතර කාලයේ 1597දී ජගත් විසින් ඇගේ තෙවන (සහ අවසාන) දරුවාට උපත ලබාදුන්නා ය
බිළිඳියක වූ එම දැරිය කුඩා වියේ දීම මියගියා ය
විවාහයේ මුල්කාලයේ ජගත් ගෝසයිනිහට ඇගේ සැමියාගේ ප්‍රසාදය අහිමිව තිබූ බැව් පෙනේ
විශේෂයෙන්ම රාජකීය අන්තඃපුරයේ ඇගේ ප්‍රතිවාදිනිය වූ නූර් ජහාන්̣ගේ පැමිණීම මෙයට හේතු විය
ජගත් ඇය කෙරෙහි අමනාපයෙන් පසුවූවා ය